text:
From Community Memory
Ulimi lwesintu lujulile futhi lunonile ngokusetshenziswa nangokukhulunywa kwalo. Izaga nezisho indlela okukhulunywa ngayo sakutekula ukuchaza kabanzi ngaleyonto okukhulunywa ngayo. Ubungoti bokusebenzisa lendlela yokukhuluma kusukela emlandweni wento noma isenzo esithile. Lendlela okwakukhulunywa ngayo emandulo yakhula kwanda kwasabalala kwaba indlela ejwayelekile neyamukelekile emphakathini. Izaga nezisho zihlukene izigaba eziningana lapho zisetshenziswa khona. Kukhona eziphathelene nobuntu, kungaba indlela ophathe ngayo omunye umuntu. Kungaba usizo oluvezile noma inhlonipho oyivezile kumuntu thizeni. Nazi izibonelo nezincazelo yazo:
Indlela okuphathwa ngayo kahle abantu
- Ikhotha eyikhothayo: Lapha kwakuqondiswa enkomeni ekhotha enye. Uma ingayikhothanga, ngeke lena ivele iyikhothe. Kuqhakambiswa ukuthi abantu bayasizana. Uma ukwazile ukusiza omunye umuntu, naye uyokusiza.
- Imikhombe iyenanana: Lokhu kusho ukuthi kuyasizwana singabantu sakhelene. Umkhombe inyama okwakuthi uma kuhlatshiwe ihleshulelwe lowo ongumngani noma umakhelwane ukuba aphiwe ukuze naye adle nomndeni wakhe. Leso sipho kwakuthiwa umkhombe kususelwa esitsheni esasiphatha izipho. Uma ungisiza namhlanje, kusasa yimina engizobe ngikusiza usuxakekile.
- Izandla ziyagezana: Kuyabanjiswana esintwini uma singabantu. Ayikho into engalunga kahle uma wenza izinto wedwa, uyabadinga abantu nosizo lwabo.
Ezisho ukuziphatha kabi
Lezi ziveza indlela abantu abaziphatha kabi ngayo noma ukungahloniphi.
- Ikhiwane elihle ligcwala izibungu: Lokhu kuveza ubuhle nokuheha kwesithelo ingaphandle laso noma uma usibukela kude. Uze uconse amathe ufise ukusidla leso sithelo indlela esibukeka sivuthwe kahle ngayo sisihle ingaphandle laso. Uyothi lapho usikha, lapho nje uthi uyasiluma kanti phakathi sibolile sigcwele izibungu. Ubuhle nokuhaleleka kwaso ngeke kusasho lutho emva kwalokho .
- Usenga inkomo nenkonyane: Lokhu kuveza indlela abantu abeyisa ngayo athi umuntu ethandana nowesifazane aze adlulele nasekujoleni nengane yalowo athandana naye. Indlela eveza ukungahloniphi nokuziphatha kabi kwabantu.
Eziveza ukuziqhenya kwabantu:
- Usifumbu ubona uqhaqhazela: Umunti kulula ukubona nokukhuluma ngezici zabanye akhohlwe ukuthi naye unesakhe. Usifumbu umuntu oneqolo eligobile lakhukhumala noma lafutheka laba isifumbu. Uqhaqhazela umuntu onomzimba ohlale uqhaqhazela untekenteke.
- Iqaqa alizizwa ukunuka: Umuntu akaziboni isici noma ububi anabo kepha ave eshesha ukubona amaphutha abanye abantu. Iqaqa inyamazane noma isilwane esinukayo nephunga laso lingabekezeleleki.
Eziveza inkani
- Isala kutshelwa sibona ngomopho: Umuntu onenkani nongakhuzeki uma etshelwa uyaye adedelwe enze lokho afisa ukukwenza aze abone ngengozi elinyazwa ilento abekhuzwa kuyo. Uma usizwa, uxwayiswa ngento wena uqinisa ikhanda, bayakhuluma abadala uma usushayekile besho lesisaga ukuthi inkani iyabulal.
- Ababuyisi baphambili: Uma kuthiwa ungayi endaweni uphikelele wena uye ngenkani phambili, lapho ukhuzwa ukuthi ungayi khona, uyobuya ngesamagundane ungasafisi lapho ubuya khona.
- Hamba juba bayokuchutha phambili: Uma ungakhuzeki noma utshelwa ngento ungalaleli, uyobuya usuqondile usukhahlamezekile ngenxa yokuhlupheka nokuswela usushayekile.
Lena indlela nje kweziningi eziqhakambisa ukunotha kolimi lwesiZulu nobumnandi bokunemba ngazo lezizaga uma ukhuluma.
By: Mbusiswa Zuma


c: text/html

text:
Kufunwa abadlwenguli eLimpopo
2012-11-26 16:43
Johannesburg - Amaphoyisa aseMankweng, eLimpopo, athungatha abantu abangaziwa abasolwa ngezehlakalo eziningi zokudlwengula ezenzeke endaweni, ezihlanganisa nokudlwengulwa kowesifazane oneminyaka engu-80 ubudala.
UConstable Moses Molepo uthi owesifazane osekhulile waseGa-Molepo, wahlaselwa ngoLwesibili olwedlule, esemzini wakhe.
Kuthiwa indoda ethize yangena ngewindi, yafike yadlwengula ngaphambi kokuthi ibaleke.
Ugogo wangeniswa esibhedlela iMankweng, ngoLwesine kwaphinde kwadlwengulwa owesifazane oneminyaka engu-18 ubudala.
Lona wabanjwa ehamba nesoka lakhe ebusuku ngezithuba zawo-22:00.
NgoLwesithathu kwadlwengulwa omunye oneminyaka engu-20 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24

robotstxt: allowed

filter: keep


text:
IPirates yenze ebikufisa
2012-12-20 10:41
Durban - Amagoli kaDaine Klate noHappy Jele asize i-Orlando Pirates yavalela ikhefu ngegiya eliphezulu njengoba ikwazile ukunciphisa igebe eliphakathi kwayo neKaizer Chiefs ngesikhathi iguqisa iGolden Arrows ngo 2-0 eThekwini ngoLwesithathu, kubika iSowetan.
I-Arrows ibonakale idlala ibhola elingelihle kulo mdlalo obubanjelwe eMoses Mabhida
Stadium njengoba abafana bakaRoger de Sa, bebebukeka begcwele ukuzethemba.
IPirates isihlezi phezu kwamaphuzu angu-34, njengoba isezithendeni zeChiefs yona enangu-35.
Abafana Bes’thende sebehlulwe kayisikhombisa kule sizini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMnyango ulwa nabenkohlakaloComment on this story
MHLENGI SHANGASE
ZININGI izikhulu zoMnyango wezeMfundo KwaZulu-Natal ezisazomiswa emsebenzini ngenkohlakalo yohlelo lokudla ezikoleni. Kuvela ukuthi ababalelwa eshumini basengcupheni yokumiswa noma yinini.
Inhloko yalo Mnyango, uDkt Nkosinathi Sishi itshele abezindaba ukuthi njengoba kwamiswa izikhulu ezimbili ezibhekene nalolu hlelo oluhlinzekwa ngo-R1.2 billion, baningi nabanye abazomiswa maduzane.
USishi uthe inkohlakalo bafuna ukuyisiphula nezimpande esifundazweni yingakho bengathi nsi bephenya kwasani.
“Sizomisa abanye abasebenzi abevile eshumini maduzane nje. Asidlali uma sithi inkohlakalo sifuna ukuyiqeda nya yingakho sithi abenza lokhu bazalelwe yinj’ endlini,” kusho uSishi.
Lolu hlelo luphakela abafundi ababalelwa ku-2.2 million nsuku zonke kanti ngenxa yenkohlakalo edla lubi kulolu hlelo uMnyango ufuna ukufukula imifelandawonye kube yiyo ezophakela izikole.
UNgqongqoshe walo Mnyango, uMnuz Senzo Mchunu uhlale ekhala ngokuthi othishanhloko ubathola bephakele izikole ngoba banezinkampani zabo ezenza lokhu.
Lokhu akuvumelekile kanti nabanye osomabhizinisi uthola ukuthi baphakela izikole ezicela ku-70 ngosuku okuyinto egxekwa kakhulu.
USishi uthe uma bebathola benecala bazokhonjwa indlela abenza inkohlakalo wathi izigcwawu zokuqondisa izigwegwe zizonekelwa umphakathi.
“Izigcwawu zokuqondiswa izigwegwe sizozenza esidlangalaleni ngoba sifuna ukutshengisa abasebenzi abenza lokhu ukuthi le nto yabo ayivumelekile,” kusho uSishi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuminze owesilisa ngaseGreytown
2012-10-05 07:53
Durban - Sigcine sitholakele isidumbu sowesilisa ogwilize eLake Merthley ngaphandle kwaseGreytown, sitholwa yithimba lezokuthungatha nokutakula laseMgungundlovu.
Okhulumela amaphoyisa uCaptain Thulani Zwane uthe le ndoda ihlonzwe njengoSiyabonga Mzimela, 28.
“Uphenyo lutshengisa ukuthi uMzimela nabangani bakhe bebeyobhukuda ngesikhathi evelelwa yilo mshophi," kusho uZwane.
Ngesikhathi iphephandaba iThe Witness lifonela umama kaMzimela, uthe ngeke akwazi ukuphawula ngenxa yokuthi usashaqekile.
Kuyaphenywa ngokufa komuntu.
- Landela
IzindabaNews24 kuTwitter
- The Witness


text:
UNdunankulu ukhuza udlame ezimayiniComment on this story
INTATHELI YESOLEZWE
undunankulu waseNorth West, uThandi Modise, usenxuse ukuba kuphele ukungqubuzana okuhambisana nodlame okwenzeka emayini iLonmin, eMarikana.
“Sinxusa ukuthi kube nobumbano, kubuyelwe etafuleni kuxoxwe,” usho kanje uNdunankulu uModise esitatimendeni esithunyelelwe abezindaba.
UNdunankulu uModise udlulise amazwi enduduzo emindenini yabantu abayisishiyagalolunye abashone ngesikhathi kuqubuka izidubedube kule mayini ngoLwesihlanu.
Kwabashonile kubalwa amaphoyisa amabili, onogada ababili, ababhikishi abathathu namanye amadoda amabili.
“Akumele kusebenze amandla, ubudlova, kuze kube nezenzo eziwukwephula umthetho ukuze kuphumelele izingxoxo zamaholo embonini yezimayini,” kusho uNdunankulu.
Uqhube wathi unethemba lokuthi kuzotshalwa amanye amaphoyisa azozoqapha isimo kule ndawo ukuze kube nozinzo.
Udlame oluqubukile luyamaniswa nokungaboni ngaso linye okuphakathi kwamalungu eNational Union of Mineworkers (NUM) nawe-Association of Mineworkers and Construction Union (Amcu), okubikwa ukuthi abhekene ngeziqu zamehlo abanga ukuba ngo-ngqo shishilizi ekuphathweni kwezimayini zendawo.
Okhulumela iCongress of the People (Cope), uPapi Kganare, unxuse izinyunyana ezilwayo nemayini iLonmin ukuba ziluxazulule ngokuthula lolu daba.
“ICope ayihambisani nalezi zenzo ezinodlame ezenzeka ezimayini,” kusho uKganare.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe 4 wamaphoyisa eLibya
2012-12-17 10:32
Tripoli - Amaphoyisa amane adutshulwe abulawa edolobheni iBenghazi eLibya ngeSonto ngesikhathi oshayasibhamu behlasela ezindlini zokuphepha, kusho ihhovisi lezangaphakathi.
Okhulumela amaphoyisa u-Ezzedine al-Fazani uthe lokhu kuhlasela kuhlobene nokuboshwa komlisa okusolakala ukuthi waba nesandla ekubulaweni kwenye yenhloko yohlaka lwezokuphepha edolobheni, iNational Security, uColonel Farag el-Dersi.
Lo mbulali uhlasele isakhiwo sezokuphepha, ngemizamo yokungena ejele eliseduzane, okuyilapho lo mlisa egcinwe khona ngokubulala u-el-Dersi.
IBenghazi, yilapho kwaqala khona udlame olwaholela ekuketulwe kombuso kaMuammar Gaddafi ngonyaka odlule, kanti ezokuphepha khona ziyantenga.
Ukuhlasela kwangoSepthemba kwashiya kufe inxusa laseMelika nabanye abathathu bakhona eMelika.
- Landela
IzindabaNews24 kuTwitter
- SAPA


text:
Bahlukene phakathi nge-adoption
2012-07-10 16:20
Cape Town - AbakwaSA Institute of Race Relations bathi abantu baseNingizimu
Afrika bancamela ukukhulisa izingane zezihlobo noma ezabantu ababaziyo
kunokuthi bakhulise izingane abangazazi nhlobo ngokohlelo lwe-adoption.
Zibalelwa ku-5.2 million izintandane ezikhona kuleli.
Abafundi beZindaba News24 babeka izimvo zabo ngohlelo lwe-adoption.
UMduduzi Myeza uthe: Mina ngingayikhulisa kuze kuzokwehla isibalo sezintandane.
UZaza Mbele uthe: Mina
ngingamkhulisa umntwana, inkinga iba sekutheni uma inkane isikhulule abantu
bayayitshela ukuthi akusiye umama wakho lo wena wathathwa ezintandaneni..
okunye okuba yinkinga kuba yimibandela kahulumeni ethi kumele ube nemali ukuze ukwazi
ukunakekela kahle le ngane.
Kithina nje esizidingayo lezi zingane kuba nzima
ngempela ukuzithatha, ngingawa ngivuka nayo ngiyinike lonke
uthando enginalo ngabantwana.
USboniso Emmanuel uthe: Kulula ukukhulisa umuntu onobuhlobo naye kithina ma-Afrika ngoba sinamasiko abuye ahluphe.
Uyokwenzenjani kumuntu ongamazi uma sekudingeka isiko?
UPro Mkhwanazi uthe: Uma kungase kwehle kuqala isibalo sokuhushulwa kwezisu
nesobaba abangondli ezabo izingane singaqala ke sikhulume ngodaba lwe-adoption.
UMbulelo Nxumalo uthe: Isiko lokwenziwa njani?
UMalungelo Chiliza uthe: Mina ngincamela ukukhulisa ingane engingayazi ngoba ngeke ingishiye ekugcineni iphindele kubo.
URT Luthuli uthe: Mina
ngyabonga ngakhulisa ingane yomfowethu ngaze ngayifaka emsebenzini namhlanje
ithi ngiyayithakatha ngoba isino-26.
Angisahlali ngisho ekhaya
ngoba uma ngiyixosha iyagoloza bese iyangithuka....angufune ngane
yamuntu eduze nami.
UNhlanhla Zwane uthe: Kona kunzinyana, kungangcono uma isibongo sifana.
UPhumlani Mlitwa uthe: Ngeke
ngiyikhulise ingane engingayazi imvelaphi yayo, mina ngiyakholelwa osikweni futhi wonke umuntu unesiko lakhe.
Manje uma ngingamazi ngingaphuma ngiye
ngakuphi?
UMbali Ngubane uthe: Ngingayikhulisa kodwa kumele ngiqale kulezi eziseduze kwami kuqala, eziyizihlobo.
UZuko Xaki uthe: Abantwana bayafana, ukuthi uzalwa nugbani akuchazi lutho lokho.
UKhosi Sibisi Xulu uthe: Angisoze.
UThembinkosi Mabika uthe: Kungaya ngokuthi ingakananai leyo ngane, ngingakhulisa kuphela eneminyaka engaphansi kwemibili ubudala.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UGaxa uthembisa lukhulu
2013-01-31 07:36
Durban - USiboniso Gaxa uthi angazizwa ehlonipheke kakhulu uma engase athole ithuba lokudlala uma iBafana Bafana isibhekene neMali kowama-quarterfinal eMoses Mabhida Stadium, kubika iKickOff.com.
IBafana izogadulisana naleli lizwe lasentshonalanga ne-Afrika ngaphandle kuka-Anele
Ngcongca, kulandela ukumiswa kwakhe ngemuva kokuthola amakhadi amabili aphuzi kule midlalo.
Kulindeleke ukuthi uGaxa angene kulesi sikhala, kanti uqinisekise abalandeli ukuthi uyilindele inselelo.
"Kumele sihlale sicabanga ngokuzethemba,” kusho lo mdlali weKaizer Chiefs.
“Akekho onendawo yakhe esikwatini, kepha wonke umuntu uyadinga ukuthola ithuba lokuzibonakalisa.
“Kungaba kuhle ukuthi ngimele izwe lami ngisekhaya."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Basathuka izanya erenki yesigwagwagwaComment on this story
LUNGI LANGA
KUMILE ukusebenza kwamatekisi ahambela e-Eastern Cape emuva kokubulawa kosomatekisi ababili abadutshulwe amadoda angaziwa emgwaqweni uKhuzimpi Shezi (William) oxhuma kuPixley kaSeme (West Street) ngoLwesithathu okusolwa ingxabano kososesheni ababili.
UMnyango wezokuThutha KwaZulu-Natal uphinde wayivala le renki kusukela kwenzeke lesi sigameko.
Lesi sigameko senzeke erenki yamatekisi ahambela eSouth Coast (Lusikisiki neFlagstaff).
Isolezwe lithole ngemenenja yale renki ukuthi amatekisi awasebenzi njengoba besathuswe yisigameko sokudutshulwa kozakwabo.
UMnuz Mayaya Shezi uthe izimoto zabo azisebenzi ngenxa yovalo olusekhona.
“Izimoto ezisebenza kule renki zibalelwa ku-300 kodwa ngenxa yalesi simo kusebenza eziyisithupha kuphela usuku nosuku. Zonke lezi moto ezinye zimile ukusebenza. Ngiyacabanga ukuthi abantu bagibela kule renki eseduze kwaseDurban University of Techonology,” kusho uShezi.
Okhulumela uMnyango wezokuThutha nezokuPhepha uMnuz Kwanele Ncalane uthe irenki ivaliwe ngoba beyingekho emthethweni.
“Iziphathimandla zoMnyango ngokubambisana noMasipala ziyivalile irenki ebisebenza ngokungemthetho kuleya ndawo. Namuhla kuhlelwe umhlangano ozoba phakathi koMnyango, uMasipala nezinyunyana ezithinteka kulolu daba,” kusho uNcalane.
Okhulumela amaphoyisa KwaZulu-Natal, uCaptain Thulani Zwane uthe kusaboshwe abantu abathathu mayelana nalesi sigameko.
Ababili babo bakulaba abayisikhombisa abalaliswe kwesinye sezibhedlela esiseThekwini. UZwane uthe la madoda aphakathi kweminyaka engu -29 no-32 azovela enkantolo maduze.
“Sisazama ukuqinisekisa ukuthi laba abalimele bonke bebeyingxenye yemboni yamatekisi noma bekukhona nabantu abebezidlulela. Imbangela yokudutshulwa kwabo beyingakaziwa,” kusho uZwane.
NgoLwesithathu uZwane uthe basola ukuthi lena inkinga edalwe ukungezwani kososeshini bamatekisi.
Abantu abasebenzela eduze kwale renki abazibonele ngamehlo lesi sigameko basashaqekile.
Omunye umdayisi ocele igama lakhe ligodlwe uthe usathuka izanya.
“Into esiyibonile isithusile kakhulu. Mina ngifisa nokuthi ngithole odokotela bengqondo ngoba ngithuke kakhulu,” kusho le ndoda.
UMnuz Wellington Ndelu weSonqobasonke Taxi Association uthe basamile ukusebenza kuze kulunge isimo erenki yabo.
Uthe kabakazi ukuthi ngoba ababahlasele.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone owesifazane engozini eKZN
2012-11-19 10:01
Durban - Kushone owesifazane kwathi omunye walimala kanzima ngesikhathi beshayishwa yimoto encane ngasemgwaqweni ongenela eSezela, eningizimu yeScottburgh, KwaZulu-Natal, kusho abosizo lokuqala ngoMsombuluko.
Oyedwa kulaba besifazane utholakale elimele kabi ngesikhathi ehlolwa abosizo lokuqala, kusho okhulumela abe-ER 24, uDerrick Banks.
"Ushonele khona lapho," esho.
Omunye yena ulashelwe ukulimala ekhandana nasesifubeni. Kanti ngaphambi kokuba aphuthunyiswe esibhedlela baqale bamhlenga khona endaweni yenhlekelele.
Umshayeli nomgibeli abebesemotweni baphume bengenamiyocu.
Imbangela yengozi ayikaziwa.
- Landela
IzindabaNews24 kuTwitter
- SAPA


text:
Sivelile isangoma esabanjwa nezicubu ze-albino
2012-10-08 16:30
Johannesburg - Sinikwe ibheyili isangoma nomshayeli waso abangabasolwa ekumbiweni kwethuna eMmabatho, eNorth West, kusho amaphoyisa.
Abasolwa banikwe ibheyili yenkulungwane umuntu ngamunye.
"NgoLwesihlanu, abasolwa babanjwa bephuma emathuneni bephathe isikhwama esisolisayo,” kusho okhulumela amaphoyisa uCaptain Amanda Funani.
Isangoma uKoketso Jabane noRapelang Modise, babanjwa nezinsalela zikamufi uSipho Lolwane oyisiphiwo, phecelezi i-albino, umufi wafihlwa emathuneni aseMoletsamongwe, ngonyaka ka-2002.
Ngokusho kukaFunani, ithuna leli lake lambiwa nango-2011, kodwa kwangaba khona muntu oboshwayo.
La madoda azobuyela ngaphambi kweNkantolo yeMansthi yaseMmabatho, mhlaka-7 Disemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Johannesburg - Kutholakale owesifazane ebulewe eVerdwaal ngase-Itsoseng, kusho amaphoyisa aseNorth West embikweni wawo wangoMsombuluko.
"Isidumbu sitholwe ngoMsombuluko ngabo-07:00 ngumuntu obezidlulela esigangeni ngaseVerdwaal number 2," kusho uCaptain
Amanda Funani.
Uthe lo wesifazane, obalelwa eminyakeni ephakathi kuka-18 no-25 ubudala, ubeshaywe ngesikhali esingaziwa ekhanda.
UFunani uthe lo wesifazane ubegqoke isikibha esi-pink, ijakhethi ebomvu, ijini eluhlaza namateku e-All Star amnyama.
"Imbangela yalesi sigameko ayikaziwa okwamanje, kanti futhi akukaboshwa muntu."
- Landela
IzindabaNews24 kuTwitter
SAPA


text:
I-ANC izama ukwelekelela uphiko lwentsha
2013-01-22 12:12
Johannesburg - Iqembu elibusayo i-African National Congress likanye nophiko lwentsha i-ANC Youth League, bazobhekisisa ubuthaka bophiko lwentsha, kusho izikhulu ngoLwesibili.
"I-ANC isiza uphiko lwentsha la lubuthaka khona, iphinde ilusize ekutheni uphiko lukhule luye phambili," kusho isikhulu ekomidini lophiko lwentsha uThabo Kupa.
Izinhlaka zombili zihlangane eGoli ngoMsombuluko.
"Umhlangano uzoqhubeka esikhathini esingamasonto amathathu, kuzolukhu kuhlanganwa kudingidwa ngezinto ezithile."
UKupa uthi ekudingidwe ngakho yizindaba zangaphakathi angeke aphumele nazo emphakathini.
Ngesikhathi kuqhubeka umhlangano omkhulu weqembu owabanjwa eMangaung, uNobhala Jikelele eqenjini uGwede Mantashe, wakhuluma wathi uphiko lwenzisa okwezinhlaka ezimelene neqembu.
Ezinye zezinto ekukholakala ukuthi kukhulunywe ngazo, wudaba oluthinta ukungabikhona kobuholi obuqondile ophikweni, kusukela kwaxoshwa umengameli walo uJulius Malema.
Kusukela kwaxoshwa uMalema, iphini lakhe uRonald Lamola, nguye ohola uphiko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kube nokunye ukuhlasela eSyria
2012-12-03 14:04
Beirut – Amasosha aseSyria aqhumise amabhomu eningizimu nesifuda senhlokodolobha ebusuku njengengxenye yawo yokukhipha amavukelambuso eDamascus, kusho izingqapheli ngoMsombuluko.
Izingqapheli zamalungelo abantu eSyria, iSyrian Observatory for Human Rights, zithe ukuhlasela bekubhekiswe ezifundeni zaseHajar al-Aswad naseTadamun kanye nalapho okuhlala khona abantu basePalestine, eYarmuk, enigizimu yeDamascus.
Amasosha aphinde ahlasela eYabrud enyakatho, eYalda eningizimu kanye namadolobha asempumalanga yeGhouta, iDouma, Harasta, Irbin neHaran al-Hawamid, umgwaqo ohlanganisa iDamascus nesikhumulo sezindiza.
Amasosha adlelana noMengameli uBashar Assad azama ukwenza umngcele ngazo zonke izindlela eDamascus, njengoba esenze lesi sifundazwe esinye sezihamba phambili ngodlame kuleliya lizwe selokhu kwaqala izinxushunxushu ezinyangeni ezingu-20 ezedlule.
- Landela
IzindabaNews24 kuTwitter
- Sapa - AP


text:
Bekuyisidumbu sikaDorner - Amaphoyisa
2013-02-15 07:21
Los Angeles - Amaphoyisa aseCalifornia asekuqinisekisile ukuthi isidumbu esitholwe singamalahle bekungesalowo owayeyiphoyisa, nobelwisana nawo, ngokusho kombiko.
Amaphoyisa aseSan Bernadino County, nalapho kuqubuke khona impi yezulu lezandla ngasekuqaleni kwaleli sonto, atshele iphephandaba iTimes ukuthi bekuyisidumbu sikaChristopher Dorner, nobeyiphoyisa laseLos Angeles.
Ubefunelwa amacala okubulala nokuzama ukubulala, kulandela ukuthi akhipha i-video ethembisa ngokuqotha imbokodo nesisekelo emaphoyiseni ngoba waxoshwa.
- Landela
IzindabaNews24 kuTwitter
- Sapa-DPA


text:
Kudlwengulwe okhulelweComment on this story
NQOBIZIZWE ZWANE
Ebika eseNseleni
AMNYAMA amaholidi okungena onyakeni omusha kowesifazane waseNseleni, eZikhaleni odlwengulwe owesilisa yize ekhulelwe.
Lo wesifazane onezinyanga ezinhlanu ezithwele uthe amaholidi akhe amuncu emva kokugulukudela kowesilisa ezintathakusa zangoKhisimusi aveze ukuthi wamdlwengula waphindelela phambi kwengane yakhe enonyaka owodwa.
“Ubuhlungu angizwisa bona engidlwengula ngikhulelwe phambi kwengane yami enonyaka naphambi kukababa wayo kuwubuhlungu obungasoze baphela enhliziyweni yami. Isithombe sezinto ayezenza kimi engihlohloloza ngommese engichapha nangenhlamba kudale isilonda okusekude ukuthi siphole enhliziyweni yami,” kusho lo wesifazane.
Elandisa leli phephendaba ngokwenzeka uthe wathuswa ukuphayiza kwesithunzi endlini somuntu owayehla enyuka phezu kwamakhanda abo.
“Ngathi uma ngiphakamisa ikhanda lo muntu wavele wakhipha ummese esihlohloloza ngawo nokuyilapho ashaya khona ubaba wengane yami emboza ngezimpahla ethi angambuki. Wayelokhu emvuthela ngesibhaxu uma ezama ukulwa esho ukumqeda ngommese.”
Eqhubeka uthe akagcinanga lapho kodwa waphumela naye emnyango ngesankahlu efuna ukuhamba naye.
“Angazi noma wayeyonginquma noma wayezongenzani njengoba ngazidela ngathi usengamane angigwaze ngavele ngamemeza nokuyilapho athuka khona wabaleka.”
Ilungu le-Community Policing Forum (CPF) liveze ukuthi izigameko zokudlwengulwa kwabantu besifazane nabesilisa kuyisihlava esesibhoke ngendlela emangalisayo kule ndawo futhi okuyinto amaphoyisa ayihudulela izinyawo uma kufanele ayilandelele.
“Ziningi izigameko zokudlwengula lapha eZikhaleni. Amacala akhona avele aphelele emoyeni ngaphandle kwemizamo enqala. Kunogogo cishe ona-80 owadlwengulwa kule ndawo kodwa kwaphela kanjalo nje. Kunesigameko lapha endaweni esikhulunyelwa phansi somfana ongena ezindlini zabantu adlwengule abantu besilisa ikakhulukazi izingane,” kusho leli lungu.
Liqhubeka ligxeke lo mphakathi ngezinye izigame-ko ezifihlwayo kule ndawo.
“Amaphoyisa aphenya icala lokudlwengula kanye nelokugqekeza kodwa okwamanje akukaboshwa muntu. Uphenyo luyaqhubeka,’’ kusho uCaptain Thulani Zwane okhulumela amaphoyisa eKZN.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe iphoyisa likamasipala ngokubulala
2012-12-31 12:29
Johannesburg - Sekuboshwe iphoyisa likaMasipala waseGoli ngezinsolo zokudubula libulale intombi yalo nowesilisa eSoweto ngoMsombuluko.
Kusolakala ukuthi leli phoyisa elineminyaka engu-30 lisebenzise isibhamu somsebenzi ukuthumba owesifazane, kusho okhulumela amaphoyisa kamasipala uSenior Superintendent Wayne Minnaar.
Phambilini umama wentombi, nomngani wesilisa, banikele endlini yephoyisa eBramfischerville, eSoweto, okuyilapho kuqubuke khona ingxabano kwase kudutshulwa laba ababili.
Umfanyana oneminyaka emihlanu ubudala, ohlala kamakhelwane, udubuleke emlenzeni.
Iphoyisa liboshwe ekuseni ngoMsimbuluko laphucwa umfaniswani womsebenzi, ibheji kanye nesibhamu.
Kulindeleke ukuba livele eNkantolo yeMantshi ePitoli ngoLwesithathu ngamacala okubulala nelokuzama ukubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UKeshi uthi uyivivele iMali 'engazwile'
2013-02-06 07:32
Johannesburg - INigeria ithi ayinawo ngisho nowodwa umcabango wokuthi lizowushubisa kanjani umdlalo iqembu laseMali uma sebehlangene nalo kowama-semifinal e-Afcon ngoLwesithathu, kubika iKickOff.com.
Ama-Super Eagles azotholana phezulu neMali, kanti umqeqeshi uStephen Keshi nokaputeni uJoseph Yobo bathi bazimisele ngokubhukula.
"Ngeke kube umdlalo olula, iMali idlala kahle kakhulu," kusho uYobo.
UKeshi, noseke waqeqesha iMali iminyaka emibili, uthi leli qembu lifanelwe ukuba la likhona ngenxa yokusebenza kanzima.
Ngemuva kokuguqisa iCote d'Ivoire, nebithwelwe ngeqoma kule midlalo, uYobo uthi bagcwele ukuzethemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-ANC e-E Cape ikhankasela uZuma
2012-10-17 08:16
Johannesburg - I-ANC e-Eastern Cape isithumele ithimba ezifundazweni ezintathu ukuba liyokhankasela uMengameli Jacob Zuma ukuba aphathe ihlandla lesibili, kusho umbiko weDispatch Online ngoLwesithathu.
UNobhala wesifundazwe u-Oscar Mabuyane uthe leli thimba eliholwa nguSihlalo e-Eastern Cape uPhumulo Masualle, selike lahlangana nezinhlaka zeqembu KwaZulu-Natal, eMpumalanga naseFree State.
"Sihlela imihlangano nezinye izifundazwe ukuthi singayigcina kanjani i-ANC ibumbene," esho.
I-African National Congress e-Eastern Cape iphumele obala ngokuthi izogqugquzela amagatsha ayo ukuba akhankasele ukubuyiselwa kukaZuma esihlalweni, nePhini lakhe uKgalema Motlanthe, uNobhala Jikelele uGwede Mantashe noSihlalo uBaleka Mbethe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuphoxe isibalo kowe-Gospel in YouComment on this story
SIZWE BLOSE
UKUBA ncane kwesibalo sabantu abebehambele umcimbi obizwa ngeGospel In You akubavimbanga abaculi ukuthi bathokozise ngendlela lelo dlanzana ebelikhona.
Lo mcimbi kade ubanjelwe eJesus Dome eThekwini, ihholo lale ndawo livela laba likhulu kakhulu kunabantu abebehambele lo mcimbi obekunandisa kuwona izihlabane zomculo wokholo. Ngendlela abebezimisele ngayo laba baculi okubalwa kubona uSfiso Ncwane, Hlengiwe Mhlaba, Lusanda Spiritual Group, Thabile Myeni noVeliswa Skeyi kuvele kwafakazela umbhalo waseBhayibhelini, othi ‘bebabili bebathathu behlangene ngegama lakhe naye ukhona’. Bekucaca ukuthi abantu abebehambele lo mcimbi bebezodumisa futhi bezobabaza ubukhulu bukaNkulunkulu. Izandla bezilokhu ziphakeme njalo, kubonakala ukuthi laba baculi bashaya izingoma ezibathinta ngqo emphefumulweni.
Okubuye kwaphawuleka ukuthi lo mcimbi kade uhlelekile kodwa bekubuye kuhluphe imishini yomsindo esiteji obekuphazamisa abaculi yize bebecula nebhendi ephelele. Ukucula kwabo nebhendi ephelele esiteji kubathokozise kakhulu abantu.
Mayelana nesibalo esincane sabantu abahambele lo mcimbi, uMdu Ngcobo weTouch Afrika okuyinkampani ebeyihlela lo mcimbi uthe, okokuqala benza lo mcimbi, bagculisekile ngesibalo sabantu abafikile. “Njengoba sihlele ukuwenza minyaka yonke, sithemba ukuthi isibalo sizokwenyuka. Okubalulekile ukuthi abantu bawuthokozelile lo mcimbi,” kusho uMdu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Imitshotshovu yoqobo izoshiyelana inkundla noDludluComment on this story
SIZWE BLOSE
UMCULI we-jazz ozakhele udumo ngokukhulumisa isigingci uthi uzobe eshiyelana inkundla noGandaganda baseNingizimu Afrika, iSoul Brothers.
UJimmy Dludlu uveze ukuthi into emchaza kakhulu ukuthi uzobe edlala okokuqala eThekwini.
“Baningi abalandeli bami abahlezi bengibuza ukuthi ngiza nini kuleli dolobha, yingakho zingijabulise kakhulu izindaba zokuthi ngizocula khona. Njengamanje ngiseMalahleni, eMpumalanga ngijikeleza nayo iSoul Brothers. Sizothi uma siqeda lezi zindawo esizihambelayo sigcine e-ICC Arena, eThekwini,” kuchaza uJimmy Dludlu.
Ubezwakala ngisho ekhuluma ukuthi ziyamthokozisa lezi zindaba.
Uthe uzoqhulula zonke izingoma zakhe kusukela kwi-Essence Of Rhythm.
UJimmy uphinde wazakhele udumo ngokuhlezi edla umhlanganiso kumaSouth African Music Awards kanti useke wasebenzisana nabaculi abaningi okungabalwa kubona uChicco Twala, Brenda Fassie, Sipho Mabuse, Miriam Makeba, Victor Ntoni, Busi Mhlongo, Robbie Janson, Winston Mankunku nabanye.
UBhodloza Nzimande ongumgqugquzeli walolu hambo lamaSoul Brothers ukuqinisekisile ukuthi uJimmy Dludlu useyingxenye yomjikelezo waleli qembu.
“Sibone kufanele ukuthi sithole umculi ozophelezela amaSoul Brothers, sithe uma sibheka sabona ukuthi akekho omunye ngaphandle kukaJimmy osezakhele igama kubathandi bomculo. Okuhle ngoJimmy ukuthi uyahlonishwa kanti nawo amaSoul Brothers ayahlonishwa ngomculo wawo,” kuchaza uBhodloza othe abafuni abantu abangena namhlanje estudiyo baqede ngakusasa.
Uthe bebefuna umculi ozinika isikhathi uma ehlanganisa ingoma, hhayi owenza ubuwaqawaqa.
Uthe bazokuba seThekwini ngoSepthemba 22 abantu bangaqala babe bebeka imali kusenesikhathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Inkampani kahulumende ebona ngezomlilo kagetsi iZimbabwe Electricity Supply Authority (ZESA) ithi iqalise ngoMvulo ukwehlisa umlilo ewabela uzulu ngoba ilungisisa imitshina ezititshini zomlilo kagetsi eKariba le Hwange.
Inkampani le ithi ugetsi uzasilela kuze kuyefika uZibandlela ngomnyaka ozayo.
Osomabhizimusi lezakhamizi ze Harare lakoBulawayo bathi okwenziwa yi ZESA kuyamangalisa njengoba lokhu kusenziwa ngesikhathi sekhefu leKhisimusi.
Osomabhizimusi bathi lokhu kuzakwenza balahlekelwe yimali enengi okumangalisayo ngenxa yokuthi lesi yisikhathi sokuthi uzulu athenge impahla enengi.
Inkampani ye ZESA kade ivele isabela uzulu lamabhizimusi umlilo kagetsi omlutshwana ngenxa yokuswela imali yokuvuselela imitshina.
Umnu. Bulisani Ncube usomabhizimusi wakoBulawayo uthi iZESA kayilandaba lezamabhizimusi.
Ingxoxo Esiyenze LoMnu. Bulisani Ncube
Umnu. Roderick Fayayo umqondisi we Bulawayo Progressive Residents’ Association uthi okwenziwa yi ZESA kwephula inhliziyo.
Ingxoxo Esiyenze LoMnu. Roderick Fayayo


text:
WASHINGTON DC—
UMongameli Barack Obama ufungiswe okusemthetweni ukuthi abuse okweminye njalo iminyaka emine, ngoMvulo.
UObama ungene embusweni ngomnyaka ka2008 ngemva kokunqoba ancintisana laye uMnu John McCain olilunga lebandla lamaRepublicans.
Uzulu weMelika umkhethe ukuthi abuyele embusweni kukhetho luka2012 ngoLwezi lapho anqobe khona uMnu Mitt Romney.
Ekhuluma ngemva kokufungiswa kwakhe, uObama ukhuthaze amabandla abusayo athi elakhe elamaDemocrats lelamaRepublicans ukuthi asebenzelane ndawonye evuselele umnotho welizwe.
Ukhuthaze njalo amabandla la ukuthi abambane kuvuselelwe ezemfundo, zona ezingamanga kuhle.
Abake baba ngabakhokheli beMelika abathi uMnu Bill Clinton loMnu JImmy Carter labo bebekhona emkhosini kaObama oqhutshelwe ephalamende, iCapitol Hill.
UMongameli Obama Efungiswa
Ukuhlaziya lolu daba uChris Gande weStudio 7 uxoxe lesizalwane seZimbabwe esihlala eMelika, uMnu. Muzi Ncube othi kunengi eleZimbabwe elingakufunda ngokugcotshwa kukaMongameli Barack Obama.
Ingxoxo loMnu Muzi Ncube


text:
Bathelwe baphuziswa i-acid ‘abawuhlupho’Comment on this story
SIMPHIWE NDWANDWE
KUBONWA ngokusa kumabhungu amabili aseMlazi abhunyelwe nge-acid emzimbeni aphinde aphuziswa wona ase etitinywa kanzima ngamalungu omphakathi ngoMsombuluko ngoba esolwa ngokweba nokuhlupha endaweni.
Isigameko senzeke esigceme-ni sakwa-U kuleli lokishi emini kwabha ngesikhathi amalungu omphakathi abethukuthele eveva ehlasela lama bhungu ngoba ebasola ngokuba ngoma-shiya kukhalwa kuleya ndawo.
Imindeni yabashayiwe ayikaze ikufihle ukuthi bebehlupha ngisho emakubo njengoba okukhulunywe nabo bethe laba bebetshontsha izinto emakubo bayozidayisa ukuze bathole imali yokuthenga iwunga.
Abashayiwe ngoMnuz Njabulo Mwandla (20) noMnuz Ngcebo Dube (21) kanti omunye wabo akaziwa ukuthi ungubani ngoba ugcine ephunyuke wabaleka ngesikhathi ehlaselwa ngamalungu omphakathi.
Isolezwe ngesikhathi likhuluma nonina kaNjabulo, uNksz Zanele Mwandla, uthe kumzwise ubuhlungu okwenziwe enganeni yakhe ngoba bekufanele uma isolwa ngokuthi yebile kubikwe kuye noma emaphoyiseni kunokuba kube nemizamo yokuyibulala.
“Ubhuti wakwamakhelwane okunguye odale ukuthi ingane ishaywe uthe umbone egqoke amabhuzu akhe ngesikhathi esebenza engadini lapho ebebambe khona itoho.
“Ube eseshaywa eboshwe izandla ngemuva waphinde waphuziswa i-acid edlavaze izingubo abezigqokile. Usengaze umntanami afele amabhuzu into ebesingazama ukuthi siyithenge uma ubhuti ebefuna kwenzeke lokho,” kusho uNksz Mwandla.
Uthe uyedwa umuntu owake wazobika kuye mayelana nobu-gebengu obenziwa yindodana yakhe eyayisolwa ngokweba umbhede iyowudayisa ukuze ithenge iwunga. UNjabulo wayeka isikole efunda u-Grade 10 eKumhlophe High khona eMlazi. Ngesikhathi ehlaselwa ubese tohweni lapho ebesiza khona umakhelwane ngezitshalo.
Ngakolunye uhlangothi uNgcebo yena ulandwe eMalukazi lapho ebesehlala khona kuhanjwa ngojenga lwezimoto wafika washaywa wayesephonswa ebhuthini kwahanjwa naye kwayiwa kwa-U.
Lapho-ke ufike wathelwa ngayo i-acid saqhubeka sasha isibhaxu kwaze kwalamula indoda engujele yakulesi sigceme ebalamulele olakeni lwabahlaseli.
Udadewabo kaNgcebo, uNksz Zethu Dube, uthe ubengasahlali ekhaya umfowabo ngoba ebalekela khona ukuthi abantu bayamfuna ngenxa yokusolwa ngokweba. Uthe nakubo ubefika athathe lokho akufunayo ayokudayisa ngoba efuna ukuthenga iwunga. Uthe umfowabo ulimale ekhanda, washa ubuso futhi unezibazi ezibucayi emzimbeni.
Okunye okuvelelile ngesikhathi Isolezwe lihambele kule ndawo ukuthi baningi asebesha-yiwe ngoba besolwa ngokugqekeza nokweba ukuze bathole imali yokuthenga iwunga.
UColonel Jay Naicker wehhovisi lezokuxhumanisa emaphoyiseni, ukugcwalisile ukuthi isiteshi samaphoyisa saseMlazi siphenya ngecala lokuzama ukubulala, kulandela ukuhlaselwa kwala mabhungu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uthi yize uvalo ovule indawo yokudlaComment on this story
LUNGI LANGA
KUFANELE abantu bakwazi ukubona idayimane noma lingcoliswe wudaka, lokhu kubonakaliswe wumsebenzi wowesifazane ophendule indawo ebidelelekile wayenza yaba ngenye yezindawo eziphambili zokudla.
Le ndawo ebizwa ngeStages, esePort Shepstone edlise ngobuhle njengoba iyibhilidi lengilazi endaweni egudle ulwandle, isingenye yezindawo zokudla ezihamba phambili.
Yize seyisematheni kwabaningi, eminyakeni embalwa edlule leli bhilidi lengilazi lalingcolile, lingatshengisi nokuthi kukhona okuhle okungaqhamuka kulo.
UNkk Phumzile Mbambo akabambelelanga ekungcoleni kwalo kepha yena nomyeni wakhe uMnuz Mthoko Mbambo, babona ukuthi bangakwazi ukuyithuthukisa le ndawo.
“Ngiqala ukubona leli bhilidi ngavele ngalithanda, ngabona igugu elidinga ukusetshenzwa. Lalikade libonwe ngumyeni wami kuqala wangitshela ngalo ngathi sengizibonela ngaqonda ukuthi kungani ebengawuvali umlomo ngalo,” kusho uNkk Mbambo.
Manje le ndawo yokudla iyindawo yokuqala abantu abacabanga ukukhiphela abangani babo kuyo noma benze indumezulu yemicimbi baphinde babambele khona imihlangano ngamabhizinisi.
UNkk Mbambo ubenguthisha iminyaka eminingi kodwa lokhu ukuyekile wase enza izifundo zamabhizinisi.
“Yize bengimatasa ngenxa yezifundo zami, ngibone kungcono ukuthi ngiphinde ngenze izifundo zokupheka, ngase ngiqala inkampani encane yokupheka. Lokhu kungisize kakhulu ngoba manje ngikwazi ukusebenzisa konke engikufundile ukuze ngikwazi ukuphumelela kule nkampani,” kusho uNkk Mbambo.
IStages imumatha abantu abangaphezu kuka-250 futhi seyike yasingatha imicimbi emikhulu.
Ngaphandle komsebenzi omkhulu ohambisana nempumelelo yale ndawo, yena nomyeni wakhe bakhiphe izimali ezinkulu belungisa le ndawo ukuthi ifinyelele kuleli zinga ekulo.
UNkk Mbambo uthe kubabize imali efika ku-R2.3 million ukulungisa le ndawo eqale ukusebenza kulo nyaka.
Uthe ukube babuka umsebenzi owawubamele babengeke baphumelelele.
“Abantu abaningi bavinjwa ngukusaba ekutheni baphumelele kulokho abakufisayo. Ngiyacabanga ukuthi baningi abake bayibona leya ndawo babona ukuthi isesimweni esihle sokuthi ingakwazi ukwenziwa indawo engadonsa amehlo abantu iphinde yakhe namathuba omsebenzi,” kuchaza uNkk Mbambo.
Uthe noma ayefisa ukungena kwezamabhizini-si wayengazitsheli ukuthi angavula indawo yokudla ekuleli zinga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kudlwengulwe ingane yesikole
2012-08-13 16:43
Johannesburg - Amaphoyisa asebophe indoda esolwa ngokudlwengula intombazane eneminyaka engu-16 ubudala yaseRietvallei, eKagiso, kusho amaphoyisa aseWest Rand.
Intombazane eyadlwengulwa yabe iya iesikoleni ngoLwesihlanu mhlaka-3 Agasti ngesikhathi ibizwa yindoda eneminyaka engu-35 ubudala, iyicela ukuthi iyoyithengela ikhadi likagesi, kusho uWarrant Officer
Solomon Sibiya.
"Ngesikhathi umsolwa ezibhekisa imali, wanika intombazane okuthile ukuthi ikuphuze yase iquleka."
Intombazane yaphaphama ngakusasa inqunu futhi iboshwe izandla, umsolwa wazama ukuphinda ayiphuzise uketshezi olufanayo kodwa yanqaba.
"Umsolwa waqhubeka nokudlwengula intombazane, eyisabisa ngokuthi uzoyibulala uma ike yatshela umuntu."
Intombazane yabika isigameko sekwedlule isonto, umsolwa uzovela ngaphambi kweNkantolo yeMantshi eKrugersdorp mayelana necala lokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bathi uzobulawa owaseFrance othunjwe eSomalia
2013-01-16 12:03
Nairobi - Amaphekula angamaSulumane aseSomalia, athi asenqume ukuthi siyiswe kwagoqanyawo isikhulu saseFrance, esithunjiwe kulelizwe isikhathi esevile eminyakeni emithathu.
Leli qembu elidlelana ne-Al-Qaeda, iShebab, likhiphe isitatimende lithi livumelene ngokuthi abulawe uDenis Allex, obesebenza njengesikhulu sezobunhloli eFrance.
Isikhulu seShebab, sitshele abezindaba ze-AFP sathi u-Allex ugwetshiwe futhi angeke siguqulwe isigwebo sakhe: "Ngokubona kwethu kumele afe."
IShebab ayivezanga lutho oluyizinkomba zokuthi usaphila u-Allex, lona uthunjwe eSomali, kusukela ngoJuni 2009, abanye ababili ayebanjwe nabo babulawa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Babangiselwani umzila wabo?Comment on this story
AKE sigwedlele eceleni sishaye ama-hazard ethu silungiselele ukubuyela eceleni ukuze sixoxe nazi ezithinta thina bomathandizinto ezidumayo.
Awanamhlanje ama-hazard angifica ngishosholoza ngomgwaqo osuka eMndeni, eSoweto, ngibheke ngaseZone 6 nginqamula ngaseMaponya ngize ngizophumela eChris Hani Baragwanath Hospital, eMjibha.
Ngisavalelwe wujenga lwezimoto ngibone memfu ezinye izimoto zidlule zishosholoza ngomzila wamabhasi obomvu ongakwesokudla. Angithandi ukubuza ukuthi ikhanda lalo muntu owahlela le yanto ye BRT wayecabangeni impela ethatha isitobhi sebhasi ayosibhadlaza phakathi nomgwaqo. Manje abagibeli sebevika izimoto ezingenasikhathi sokubalinda uma sebewela umgwaqo.
Kodwa nakhu la ngiqonde khona, kuwo lowo mnyama uthola sekunezimoto ezincane esezibangisa la mabhasi kulo mzila wawo kuphela.
Le nto ingikhumbuze into engijwayele ukuyibona eThekwini kulo mzila wezithuthi zomphakathi obomvu. Njalo ekuseni ngijwayele ukubona sekuminyene utshumo izimoto ezincane sezibangisa amatekisi namabhasi bese ugcina usudideka ukuthi abantu abahamba ngezimoto ezincane abahlala bekhala ngokuthi amabhasi namatekisi ayinkinga emgwaqweni yakule lizwe sekuyibona manje abayobangisa zona kanye lezi zithuthi abazibona njengesiphazamiso emgwaqweni. Ngeke ngisho lutho ngesiminyaminya esidaleka uma amatekisi namabhasi esesuka kulo mzila wawo osohlangothini lokugcina kwesokudla, esechezukela ukwehlisa abagibeli ngakwesobunxele.
Iningi lethu bashayeli liyathanda ukubona amaphutha okushayela kabi likhohlwe wukuzibheka nalo ukuthi limsulwa kangakanani. Abashayeli abanqeni ukubanga umsindo ngama- hooter bebe bebona ukuthi imoto ephambi kwabo ifile noma ihamba umuntu ofundayo ukwenza nje isibonelo.
Sengiyafisa ukwazi ukuthi bahlawuliswa kanjani abantu abatholakala beshosholoza ngomzila okungesiwo owalolo hlobo lwezimoto. Nalaba abathanda ukupaka izimoto zabo endaweni yabaphila nokukhubazeka bebe bengakhubazekile kusafanele bathathelwe izinyathelo.
Hhayi-bo sengilibele ukulanda, kukude eThekwini ngiseMjibha yithi sicishe ama- hazard ethu sibophe amabhande sishayele ngobukhulu ubunono ngokulandela imithetho yezokushayela kule lizwe size sihlangane sisaphephile nangesonto elizayo kuyona le ngosi yezezimoto.Yimi owenu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ukhale ngezimali uCalitz
2013-01-30 14:05
Pretoria - Akanayo neyokukhokhela ummeli uDebbie
Calitz, owasinda ekade ethunjwe ngabaduni bemikhumbi baseSomalia, kusho ubufakazi eNkantolo yesiFunda eHatfield, ePitoli.
UCalitz utshele iMantshi uKenneth Chauke wathi angeke esasebenzisana nommeli wakhe uLatham Dixon.
“Anginayo imali yokumkhokhela. Ngidinga isikhathi sokuthi ngithole omunye ummeli," ezikhulumela.
UChauke uphendule wathi: “Nkosazana asikho isikhathi, unelungelo lokuba nommeli ozikhethele wena. Uma ungenayo imali, ungamthola ummeli wamahhala. Angeke ukwazi ukubambezela inkantolo ngokuthi uyitshele ukuthi uyoze uthole ummeli ngoDisemba," kusho imantshi egcine ihlehlisa icala ilihlehlisela umhlaka-22 Febhuwari.
UChauke uthe uma uphenyo lungaphothuliwe kuze kubuyelwa enkantolo, icala lizosulwa emabhukwini.
Umsolwa waboshwa ngamaphoyisa ngesikhathi esemzini othize eConstantia Park, kuqhubeka iphathi ekwabe kunezidakamizwa kuyo.
Amaphoyisa ashaqa insangu nama-magic mushrooms.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Amaphoyisa adubule abulala unogada
2012-12-13 07:40
Bloemfontein - Kudutshulwe kwabulawa unogada ebhange eliseBothaville, eFree State, kusho uphiko oluphenya ngamacala athinta amaphoyisa i-Independent Police Investigative Directorate ngoLwesithathu.
Lesi sigameko senzeke ngoMsombuluko ngemuva kokuthi amaphoyisa ebikelwe ngezigebengu ebezingaphakathi e-Absa Bank,
kusho okhulumela uphiko uMoses Dlamini esitatimendeni.
“Amaphoyisa abe esephuthuma khona ngesikhathi esifanayo nonogada bakwaFidelity.
Onogada namaphoyisa bebehlome ngezibhamu, kwathi unogada exwayiswa ngamaphoyisa ukuba abeke phansi isikhali wangakwenza lokho, ase eyamdubula amaphoyisa.
Amaphoyisa nonogada bangene ngeminyango eyehlukene nokudale ukuthi bangabonani.
"Akukaboshwa muntu, uphenyo luyaqhubeka," esho uDlamini.
- Landela
IzindabaNews24 kuTwitter
- SAPA


text:
Unikwe ibheyili umfundisi osolwa ngokudlwengula
2012-12-04 16:33
Johannesburg - Unikwe ibheyili umfundisi waseSoweto, eGoli, obhekene necala lokudlwengula intombazane eneminyakka engu-12 ubudala, nokunukubeza amanye amantombazanyana amabili.
Umfundisi oneminyaka engu-62 ubudala, uvele ngaphambi kweNkantolo yeMantshi yaseProtea ngoLwesibili.
Imantshi imdedele ngebheyili ka-R6000, icala lahlehlela umhlaka-11 Januwari, kusho uWarrant Officer Kay Makhubela.
Umfundisi uboshwe ngesonto eledlule, kuthiwa wadlwengula ingane eneminyaka engu-12, wanukubeza ngokocansi abanye ababili abaneminyaka ephakathi kuka-13 no-15.
Ingane eyadlwengulwa yatshela uthisha wayo, kwase kutshelwa amaphoyisa.
Amanye amantombazane aphumela obala ngemuva kokubikwa kwalesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isishingishane siphazamise imikhankaso yokhetho
2012-10-29 10:02
Vilnius - Isishingishane iHurricane Sandy, nemise kabi iMelika, inyuse ukwesabela ezokuphepha njengoba kulindeleke ukuba kuphothulwe imikhankaso yokhetho ezweni.
Lokhu sekuqubule ukukhathazeka ezimbangini uBarack Obama noMitt Romney, nabazimisele ngokushayelela isipikili sokugcina benxenxa amavoti okhethweni lwangeSonto.
UMengameli wezwe u-Obama nembangi yakhe yamaRepublican bamise imibuthano njengoba kubikwe isishingishane esinamandla ezingxenyeni zezwe.
"Isiphepho lesi sizosiphazamisa kakhulu," kusho lowo ongumlandeli wamaDemocrats uMark Warner etshela iFox News ngeSonto, njengoba kuthiwa kuyalelwe abantu abasezindaweni ezisogwini ukuba bashiye amakhaya abo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
From Community Memory
Lomdlalo wezimabuli udlalwa abantu ababili noma ngaphezulu. Udlalwa kakhulu yizingane zabafana. Umuntu ngamunye odlalayo kumele abe nezimabuli ezimbili noma ngaphezulu. Kudlalelwa endaweni evulekile engahambi abantu ukuze labo abadlalayo bangaphazamiseki. Labo abadlalayo bayashintshana ngokuphonsa izimabuli zabo. Kuzothi uma sebedlala balendelane ngendlela ebaphose ngayo. Lokhu kubizwa ngokuthi ukutisha.
Ngengakuyoyonke imidlalo kunesikhathi sokuthi umuntu adle imabuli yalowo adlala naye. Ukuze ukwazi ukuyidla imabuli yomuntu odlala naye, eyakho uyishaya iye eduze kwale ofuna ukuyidla, uma zime eduze kakhulu ukala ngemimwe emine, kusuka kumunwe wokukhomba kuye kucikicane, uyayihlanganisa uyibeke phakathi kwalezomabuli. Umayenelile iminwe usumdlile lowomuntu kodwa uma kungenelanga awukwazi ukumudla. Ukudlala izimabuli kuhlukene izigatshana ezimbalwa kukhona lapho ekuthi uma ushaye umabuli womunye umuntu kutholakale ukuthi kufanele ubuye uye kodlala kabusha.
Njengakuyo yonke imidlalo nalomdlalo unolimi lwakhona olusetshenziswayo.
- Ukumista - usuke ushwebile noma ugejile
- Ukutisha - kusho ukuphonsa izimabuli zenu phansi,
- Ukukilina - umuntu usuke esusa lokho okungaba yisiphazamiso uma ehlose ukudla imabuli yomunye.
- Usafesidephisi - Yilapho kusuke izimabuli zimbili omunye egejile.
- Ugcobho noma ukuyiphehla - usuke uyishaye yangakhala
- Ukubhemana - yilapho imabuli isondele kakhulu kwenye bese umnikazi wayo ayishaye iqhele.
Uma senitishile izimabuli zenu nizihambisa ngokuthi lapho zihlale khona nilokhu niziqhubezela phambili kuze kubekhona umuntu ophumelelayo. Lomdlalo udlalwa ngokuthi isithupha sifakwe phakathi komunwe wokukhomba nowesithathu bese umuntu eshaya ngesithupha.
Ukudlala zimabuli ngezitina
Lomdlalo ubamnandi uma udlalwa abantu abaningi abalinganiselwa kubantu abayisihlanu kuyaphezulu nawo udlalwa ngezimabuli. Kuwona kudingeka izitini ezimbili zibekwe zisondelane okungaba nesikhala esilinganiselwa eminweni emibili.  Kudwetshwa umugqa emagxathini ayishumi lapho kuzoma khona abadlalayo. Inhloso ukuthi bonke abadlalayo baphonse izimabuli zabo zingene esikhaleni esihlukanise izitini. Okwenzile lokhu uthatha imabuli eyodwa kumuntu ngamunye njengomklomelo wakhe. Kubalulekile ukuthi abadlala lomdlalo bangaziphosi izimabuli zabo kude noma zidlule izitini ngoba bayaphuma emdlalweni.
Enye indlela yokudlala izimabuli ukuthi umuntu oyedwa kwabazodlala abale amagxathu alishumi ukusuka emuva uyaphambili adwebe umugqa, bese bemba umgodi onganela izimabuli ezintathu. Bese ebala futhi amagxathu ayishumi adwebe umugqa lapho kuzoma khona abadlalayo. Nalapha kunamagama asetshenziswayo njengokumala - ukuphonsa imabuli yakho wenzele ukuthi ihlale emgqeni noma ingene emgodini. Izimabuli zihlukene ngokulingana kwazo kukhona ezincane, lezi zisetshenziswa uma kumalwa bese kubakhona ezinkulu abazisebenzisela ukushaya ngazo. Uma bonke abadlalayo sebephonsile noma sebemalile bashaya ngokushintshana izimabuli zabo. Uma umuntu eshaye eyomunye uyayidla aze abe neziningi kunabo bonke abadlalayo.
Written By: Nelisiwe Hlongwane


text:
Kubulawe amaphoyisa e-Iraq
2013-01-11 13:00
Baghdad - Kubulawe amaphoyisa amathathu ngoLwesihlanu ngesikhathi kuhlaselwa isikhungo sokuphepha enhlokodolobha yase-Iraq, iBaghdad, kusho abezindaba abacaphune isikhulu sezokuphepha.
Ukuhlasela eTaj, kwenziwe oshayasibhamu abangaziwa, kubika i-website ye-Alsumaria News.
Udlame e-Iraq lwehlile kule minyaka, kodwa cishe kusahlaselwana zonke izinsuku, njengoba kunokungabekezelelani kwezepolitiki phakathi kosopolitiki beSunni Muslim kanye noNdunankulu weShiite uNuri al-Maliki.
ISunnis ibe nombhikisho emasontweni edlule entshonalanga nasenyakatho ye-Iraq .
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abalimi bazama ukulaya uhulumeni - Cosatu
2013-02-08 16:31
Johannesburg - Ukudilizwa kwabasebenzi basemapulazini kuyizindlela zokulaya uhulumeni, kusho umfelandawonye wezinyunyana zabasebenzi iCongress of SA Trade Unions.
Lokhu kushiwo ngunobhala weCosatu eWestern Cape uTony
Ehrenreich.
Balinganisela ku-2000 abasebenzi basemapulazini abanikezwe izaziso zokuthi bangase baphelelwe ngumsebenzi, kusho umbiko weBusiness Day, ngoLwesine.
Ngokusho kwenyunyana yabasebenzi i-TAU SA, abanikazi bamapulazi abanawo amandla okukhokha isamba esibuyekeziwe esingu-R105, esaphasiswa nguNgqongqoshe wezabaSebenzi uMildred Oliphant.
U-Ehrenreich uthe abalimi kumele bayeke umbono lona ohlongozwayo.
"Abalimi abangeke bakwazi ukuholela abasebenzi babo imali ephasisiwe, kumele bacele usizo njengoba umthetho ubavumela. Akukho mlimi okhona njengamanje osebhale incwadi ecela usizo."
Abalimi basemapulazini aseWestern Cape, bangena esitelekeni samaholo ngonyaka owedlule, bathi bafuna kwenyuswe umholo wabo usuke ku-R69 uye ku-R150 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngabe isasebenza le nombolo yeGagasi?Comment on this story
SIZWE BLOSE
ISITESHI somsakazo saseThekwini esenza inzuzo, iGagasi, kuzomele sicacise ngendawo esitholakala kuyo (frequency) u-99.5 FM.
Ngesikhathi uqala lo msakazo kade usakazela abantu baseThekwini kuphela kodwa manje sewusabalele nesifundazwe iKZN njengoba usutholakala nasezindaweni ezingaphandle kwaleli dolobha.
Ngesikhathi uzethula lo msakazo uchaza nangesiqubulo sawo, wabiza abezindaba wabachazela ngokuthi lesi siteshi sizobizwa ngokuthi yiGagasi 99.5 FM.
Usuthanda ukudida-ke lo 99.5 FM njengoba kwezinye izindawo lesi siteshi sitholakala kwenye indawo.
Isibonelo uma usezindaweni ezingakoLundi, lo msakazo utholakala ku-94.7 kanti koPort Shepstone utholakala ku-103.
Ngokwami kubalulekile ukuthi ubabize abezindaba, uwuchaze lo mehluko yikhona bengeke abalaleli badideke ngezikhangisi zesiteshi ezithi “Gagasi 99.5 FM” ekubeni bona bewulalele kwenye indawo.
Neminye imisakazo yakuleli ayitholakali endaweni eyodwa, iyehluka ngezindawo kodwa ezikhangisini zayo iyaye isho ukuthi idolobha elithile likwazi ukuyilalela kuyiphi indawo.
Ngempelasonto ngike ngaba nenhlanhla enkulu yokuhlangana nesinye isikhulu esiphezulu kulo msakazo, sikhulume isikhathi eside ngawo, nami kwanezinto engigcine ngiziqonda ngawo kodwa ebengingaziqondi.
Ngithe uma ngimbuza ngalolu daba lwalezi zinombolo wathi khona azisenasidingo ngoba iGagasi FM selitholakala ezindaweni eziningi ezingaphandle kweTheku, lo 99.5 ngowabantu abahlala eThekwini nasezindaweni ezisondelene naleli dolobha.
Lesi sikhulu siveze nokuthi iGagasi FM linamandla amakhulu kulezi zindawo ezingekho eThekwini.
Kodwa-ke ngicabanga ukuthi singanyuka kakhulu isibalo salo msakazo uma kungukuthi nabo bayayihambela imicimbi yabanye abantu, hhayi ngoba bemenyiwe kodwa ukuzwa nje ukuthi abalaleli bathandani.
Nginokubabona abasakazi beGagasi FM emicimbini kodwa uma uthi uyalandela uthole ukuthi lowo msakazi ukhona ngoba eqashiwe ukuthi azosebenza noma kube wukuthi into ithinta lona iGagasi FM. Uma ungumsakazi ngicabanga ukuthi kubalulekile ukuzihambela izindawo.
Ngempelasonto ngithe ngisathokozela ukubona uMsizi Shembe ezixoxela futhi ebingelelana nabantu, gwiqiqi ngambona esedlala.
Lokhu kusho khona ukuthi ubekhona ngoba ezosebenza. ngingakujabulela ukumbona ezozixoxela nabantu ngenhloso yokuthola ukuthi abantu bathini ngomsakazo awusebenzelayo.
Ngiphinde ngabona uMzokoloko Gumede noJacinta Ngobese. Kamuva ngathola ukuthi nomsakazo wabo unesandla kulo mcimbi ebesikuwona. Kungakuhle ukuthi abasakazi bazijwayeze ukuhambela imicimbi ngoba ngeke belokhu betapunwa ngabantu ngoba kabaziwa, kunalokho kwaziwa amaphimbo abo.
Kunabasakazi abafana noFresh no-Euphonik, kumnandi ukuzwa uFresh ekutshela ukuthi akasebenzi kodwa uphelezele uFresh yena uzozibonela abantu.
Ngikholelwa wukuthi isibalo sabalaleli kasinyuswa kuphela wukuthi usakaza kanjani kodwa nokuthi uxhumana kanjani nabalaleli ngisho ungekho emoyeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
‘Akwehliswe umoya ngeGenerations’Comment on this story
NONHLANHLA MKHABELA
UMPHATHI wehhovisi labathandana bengobobulili obubodwa iDurban & Gay Community & Health Center uNkk Nonhlanhla Mkhize uthe asikho isidingo sokubhodla umlilo ngokwenzeka phakathi kukaSenzo noNoluntu kwintandokazi yomdlalo owuchungechunge kuthelevishini iGenerations ngoba kuyafundisa.
Ngesikhathi kuvela ukuthi uNoluntu (Zenande Mfenyana) ukhulelwe ingane kaSenzo (Thami Mngqolo), kwasuka ukukhuluma emphakathini ogqugquzela amalungelo abathandana bengobobulili obufanayo ngoba kuthiwa bavezwa ngendlela engelona iqiniso.
Kwaba nokuphawula okuhlukene kwiFacebook abanye begxeka lo mdlalo abanye bethi bazoke bezwe “sekushintsha izitabane.”
UNonhlanhla uthe abanye baze bazama ukucela inhlangano yabo nezinye ukuthi azingabe zisayibuka iGenerations.
“Baningi ozakwethu abebethi asiyeke ukubuka lo mdlalo ngenxa yale ndaba kaSenzo noNoluntu kodwa sababonisa ukuthi lokhu abakuvezile kuyo yinto eyenzekayo emphakathini okumele abantu bafundiswe ngayo,” kuchaza uNonhlanhla.
Uthe kumele emdlalweni ofana nalona kungabhekwa nje umuntu oyedwa ukuthi wenzani kodwa nabo bonke asondelene nabo ngoba banomthelela ezintweni azenzayo. Ugcizelele ukuthi umuntu uma ethanda abantu bobulili obubodwa akusho ukuthi ngeke akhulelwe noma akhulelise.
“Kunabantu abashadile abafika kithina bazisho ukuthi bayizitabane kodwa uma sebefika ngaphandle baphile enye impilo. Abanye, njengoSenzo nje, basuke benza okuzojabulisa futhi kwamukelwe yimindeni yabo,” kusho uNonhlanhla.
Okhulumela iGenerations uNyagunda Ngwenya uthe umsebenzi we-soapie wukuchaza abantu ibagcine benento abakhuluma ngayo nabalangazelela ukuyibona futhi yingakho beyenza ngale ndlela.
“Abantu kumele baqonde ukuthi lena akusiyona iDocumentary kodwa wumdlalo wokuchaza abantu, akumele bathathe sengathi yonke into iqondiswe kwabathile ngoba akunjalo,” kubeka uNyagunda.
Uthe isimo uSenzo azithole ekusona siyabavelela nabanye ngakho akaboni ukuthi kukhalwa ngani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abama-ambulensi bahlela ukudunga eye-AfconComment on this story
NONTUTHUKO NGUBANE
BASABISA ngokuphazamisa imidlalo ye-Africa Cup of Nations eThekwini abasebenzi bama ambulensi kahulumeni uma izikhalo zabo zamaholo namahora okusebenza zingalungiswa uNdunankulu wesifundazwe uDkt Zweli Mkhize.
Laba basebenzi abangaphansi kophiko i-Emergency Medical Rescue Services (EMRS) izolo bamashele emahhovisi kaNdunankulu, eMgungundlovu babeka umnqamlajuqu wezinsuku eziyisikhombisa ukuba baphendulwe, ngaphandle kwalokho bazokwenza iTheku lingalawuleki.
Kuzodlalwa imidlalo eyisithupha ye-Afcon enkundleni iMoses Mabhida, eThekwini. Abasebenzi bakhale ngomyalelo woMnyango wezeMpilo wokuba abanye abangu-58 bebuyisele emuva imali engu-R37 660 abayiholelwa ngephutha. Isolezwe linayo incwadi ebhalelwe omunye umsebenzi imyalela ukuba abuyisele le mali eMnyangweni.
Abasebenzi baphinde bakhala nangokungaholelwa imali yokwenza umsebenzi oyingozi, nokungayitholi imali yokusebenza amahora angeziwe.
Okunye abathe akubaphethe kahle ukusebenza amahora angu-173 esikhundleni sika-160.
UMnuz Sifiso Dlamini osamisiwe emsebenzini obedlulisela izikhalo zabo, ukubeke kwacaca ukuthi uma bengalandeleli kwabakhala ngakho, abasebenzi be-EMRS eThekwini nabo bazoba nemashi enkulu ezophaza-misa izinhlelo ze-Afcon.
Kuthintwa ophethe izindaba zokuhlelwa kwe-Afcon uMnuz Vusi Mazibuko, uthe uMnyango wezeMpilo ubaluleke kakhulu kulo mqhudelwano ngoba uyingxenye yokuhlelwa kwe-Afcon.
Le mashi obekuqhuma kuyo inhlamba ebibhekiswe ezikhulwini zoMnyango wezeMpilo iphazamise nokuhamba kwezimoto emgwaqeni omkhulu eMgungundlovu.
Izikhalo zabasebenzi zithathwe nguMnuz Vivani Made osebenza ehhovisi likaNdunankulu nothwale kanzima ngesikhathi abasebenzi bezwakalisa ulaka lwabo befuna izikhulu ezithize ziphume zizothatha izikhalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
JOHANNESBURG—
Abenhlanganiso ezilwela amalungelo kazulu, abamabandla ezombusazwe labantu makhaza, bakhuthaza izizalwane zeZimbabwe ezisemazweni ezethekelele izihlobo labangane ngekhefu leKhisimusi lomnyaka omutsha, ukuthi zingayekeli ukubhalisela ukuvota zingakabuyeli lapho ezisebenzela khona. Banxusa njalo labo asebabhalisayo ukuthi baye emahofisini kamsitheli bayehlola ukuthi amagama abo akhona na kugwalo lwabalelungelo lokuvota.
Amandla akho asevotini yakho. Le yinkuthazo ephuma kuhlanganiso zikazulu, emabandleni ezombusazwe kanye lakuzulu makhaza beyibhekise kuzizalwane zeZimbabwe ezisemazweni kodwa okwamanje ezethekelele izihlobo lemuli eZimbabwe ngesikhathi sekhefu.
Ngesikhathi sokuqoqwa kwembono kazulu ezangena kusisekelo sombuso esitsha, izizalwane zeZimbabwe ezisemazweni zethule ukuthi zifuna ilungelo lazo lokuvota lilondolozwe kungakhathalekile ukuthi zisemazweni ezisebenza kuwo. Kungenanike isisekelo esisebenza yo okwakhathesi lesitsha esikhangelelwe ukuthi sivotelwe kukhetho lweReferendum, zombili kazibaphi lungelo lokuvota besemazweni abasebenza kuwo.
Kubika intathelizindaba yeStudio 7 uBenedict Nhlapho osipha loludaba eseJohannesburg
Udaba lukaBenedict Nhlapho lokubhalisa ukuvotha


text:
'Wayekhathazeke ngemoto yakhe owayeshayisile'
2012-11-29 10:02
Johannesburg - Umshayeli wemoto owashayisa uThomas Ferreira waseWest Rand ngonyaka odlule akazamanga ukumsiza, kunalokho wazungeza imoto yakhe ebheka umonakalo, kubika iBeeld ngoLwesine.
Owazibonela ngawakhe u-Andrew Morton ubethula ubufakazi eNkantolo yeMantshi eKrugersdorp ecaleni elibhekene noMotsamai Semitjie, ongumshayeli kaHumphrey Mmemezi, owabe enguNgqongqoshe wezoHulumeni baseKhaya kanye nezeziNdlu eGauteng.
UMorton ubengufakazi wokuqala woMbuso obizelwe ukuzofakaza ecaleni likaSemitjie, lapho ethweswe khona icala lokushayela budedengu, nokwehluleka ukunikezela ngosizo ngemuva kwengozi.
USemitjie wawaphika wonke amacala athweswe wona.
Ngesikhathi sengozi uFerreira wayenza u-matric eKrugersdorp High School, kanti wayematasa nezivivinyo zokuphela konyaka.
Walimala kabi engqondweni, wabakwikhoma amasonto kanti kumanje uselashwa njengoba engakalulami ngokugcwele.
UMorton ongumngani kaFerreira nowabe ehamba naye kwenzeka konke lokhu, wahlala phansi walinda kwaze kwafika abosizo lokuqala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuyisibusiso ukubusa – Mugabe
2013-02-22 07:40
Harare - URobert Mugabe uveze ukuthi unomsebenzi ovela koPhezulu ukuba ahole iZimbabwe, wachiliza imibiko ngesimo sakhe sezempilo, ukusho lokhu egubha usuku lwakhe lokuzalwa.
UMugabe uzilungiselela ukhetho olungase luze noshintsho olungakaze lwabonakala kusukela athatha amatomu ngo-1980.
Idlanzana labantu baseZimbabwe basenethemba lokuthi uMugabe angase adle umhlanganiso kulolu khetho.
Kusukela uMugabe avuma ukubusa ngokubambisana nembangi yakhe enkulu uNdunankulu uMorgan Tsvangirai, umnotho wezwe utshengisa ukusimama kancane.
UMugabe, nokunguyena mholi omdala e-Afrika, usamile kwelokuthi izinkinga zeZimbabwe zingenxa yamazwe aseNtshonalanga afuna ukuyibusa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Uboshiwe kwelokubulawa kwentombazane eKZN
2013-02-22 10:04
Durban - Kuboshwe indoda ngezinsolo zokudlwengula ibulale intombazane eNgwavuma, ngasemngceleni waseSwazini naseMozambique, kusho amaphoyisa aKwaZulu-Natal.
UCaptain Thulani Zwane uthe umsolwa utholakale ebhace kamalume wakhe.
Kuthiwa le ndoda yahlangana nale ngane, 13, igoduka ngoLwesibili olwedlule eJozini.
UZwane uthe kusolakala ukuthi umsolwa wadlwengula le ngane ngaphambi kokuyibulalela esikhotheni.
Le ngane yabe isibikwa njengomuntu olahlekile.
Amaphoyisa athola isidumbu sayo esasesiqala ukubola ngoMsombuluko.
UZwane uthe umsolwa ubekwe icala lokudlwengula nokubulala kanti uzovela eNkantolo yeMantshi yasoBombo kungekudala.
- Landela
IzindabaNews24 kuTwitter
- SAPA


text:
Sekushone 2 emuva kokuqhuma kwegesi eKapa
2013-02-14 10:05
Johannesburg - Sekushone umlisa wesibili kulandela isehlakalo sokuqhuma kwegesi efemini eseDurbanville, eKapa, kusho abazemililo nezinhlekelele edolobheni.
"Indoda lena ishonele esibhedlela ebusuku," kusho okhulumela uphiko, uTheo Layne.
Ukuqhuma kwenzeke ngoLwesithathu ntambama ngesikhathi kuqhubeka umsebenzi efemini iGlobal Gases, kuContermanskloof Road.
Sekushone abantu ababili, kwalimala abanye abayisithupha, umuntu oyedwa ushumpuke imilenze yomibili, omunye walahlekelwa umlenze owodwa.
Abalimale bangeniswe esibhedlela bephuthunyiswa ngendiza enophephela emhlane.
ULayne uthi ukuqhuma kubhidlize izindonga, uthi-ke kuzohlolisiswa ibhilidi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 3 kuqhuma ibhomu e-Afghan
2012-12-26 08:21
Kabul - Imoto ebiqukethe iziqhumane ishayelwa yidelakufa iqhume kwashona abantu abathathu base-Afghanistan kwathi abayisikhombisa balimala, kusho izikhulu ngoLwesithathu.
Okhulumela uMnyango wezangaPhakathi e-Afghan uSediq Sediqqi uthe lokhu kuhlasela kwenzeke eForward Operating Base Chapman eKhost.
"Kushone abantu abathathu base-Afghan kwathi abayisikhombisa balimala," kusho uMajor Martin O'Donnell, okhulumela i-International
Security Assistance Force (ISAF), nengaphansi kweNATO.
- Landela
IzindabaNews24 kuTwitter
- Sapa - AFP


text:
Utitinywe wafa odlwengule ugogoComment on this story
MBALI KHANYILE
UMPHAKATHI waseziMbokodweni eNingizimu yeTheku utitinye owesilisa (35) wakule ndawo waze wafa emuva kokuba ebanjwe oqotsheni ephezulu kwesalukazi (87) esidlwengula entathakusa ngeSonto.
Lo mlisa ushonele esibhedlela iPrince Mshiyeni ngoMsombuluko. Umkhosi kuthiwa uhlatshwe wumzukulu walesi salukazi emuva kokubona lo mlisa egunjini lokulala lesalukazi esekhumule izicathulo nezimpahla zokugqoka edlwengula.
Ilandisa ngalolu daba indodana kagogo odlwenguliwe ithe lokhu kwenzeke ngezintathakusa ngabo-1 ngeSonto.
Ithe lo mlisa obese kuphele unyaka ehlala kubo ubevele engumuntu ongaqondakali ukuthi uphila mpiloni njengoba ebengesinye seziqashi kulo muzi kodwa ebe engasebenzi.
Uthi yize kunjalo bebengakaze bazitshele ukuthi uyoke abhozomele unina wabo njengoba bese bemthatha njengomunye welungu lomndeni.
“Ukube indodana yami ayizange ivuke emuva kokuzwa umama ekhala ngabe lo mgulukudu umbulele umama njengoba ebemklinya ngesikhathi emgila lo mkhuba. Kwakuhlaba umkhosi kwendodana kusize kakhulu ngoba ukube ayimemezanga ibiza umphakathi ngabe ubalekile,” kubeka indodana.
Sichaza ngesigameko isalukazi obekubonakala ukuthi siphazamisekile emqondweni sithe, lo mlisa owasigila lo mkhuba waqale wasishaya ngempama waphinde wasiklinya njengoba sasingazibekile phansi silwa naye ngesikhathi esibhudubeza.
“Wangicindezela umfana (emgagula ngegama) maqede wangiklinya emqaleni, ngazama ukulwa naye kodwa kwasho ukuthi unamandla kunami wagcina esekwazile ukungidlwengula. Wabe esegila umkhuba phezulu kwami kwaze kwasiza umzukulu owangizwa ngizama ukukhala kuleli gumbi engangikulona nale ndoda,” kuchaza lesi salukazi.
Okhulumela amaphoyisa KwaZulu-Natal, uLt Colonel Thulani Zwane, usiqinisekisile lesi sigameko waveza ukuthi amaphoyisa amatasa nophenyo.
“Akekho oseboshiwe ngalesi gameko njengoba amaphoyisa esaqhubeka nophenyo,” kusho uZwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMotshekga weseke ophenywa ngolwezincwadi
2012-11-09 10:01
Cape Town - UNgqongqoshe woMnyango wezeMfundo eyisiSekelo u-Angie Motshekga, useveze ukweseka kwakhe uMqondisi JIkelele woMnyango uBobby Soobrayan, ophenywa ngodaba lokungahanjiswa kwezincwadi zabafundi baseLimpopo kusanesikhathi.
"Indaba yokuthi uyaphenywa ayichazi lutho ngesithunzi sakhe emsebenzini. Indaba imayelana nokuhlela izinto ngesikhathi esifanele nokuthi walandelisisa yini imigomo," kusho ungqongqoshe ekhuluma nezindabeni ze-567CapeTalk.
"Kumayelana nokuthi ikhona yini indlela engcono ayengenza ngayo izinto, kuthi ukushesha. Ilokho iPublic Services Commission ephenya ngakho."
Enkulumeni yaphambili kangqongqoshe nalo msakazo, wancoma kakhulu uSoobrayan.
Ngenyanga ka-Okthoba uMengameli uJacob Zuma wanquma ukuthi kuphenywe uSoobrayan, mayelana nokwehluleka koMnyango ukuhambisa izincwadi kusanesikhathi.
Kuthiwa uSoobrayan washaya indiva incwadi eyabhalwa ngabashicileli bezincwadi ngesikhathi bemazisa ukuthi abakalitholi i-oda lezincwadi zonyaka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe owesithathu ngokufa kwephoyisa
2013-01-21 14:03
Durban - Kuboshwe umsolwa wesithathu mayelana nesigameko sokuthunjwa nokubulawa kwephoyisa lasePitoli, ngokombiko wamaphoyisa.
Owesifazane, 26, uboshwe maphakathi neKwaZulu-Natal, e-Estcourt ekuseni ngoMsombuluko, kusho okhulumela amaphoyisa uLieutenant Colonel Lungelo Dlamini.
Uzovela eNkantolo yeMantshi yasePiloti ngoLwesibili.
UMajor Abram Tselana, 45, wagcina ukubonakala eyokhipha imali engu-R23 000 ebhange elisenkabeni yePitoli ngoDisemba 31.
Kwaqhamuka owesifazane wase ehamba naye ngemoto ebomvu eyi-VW
Jetta.
Ezinsukwini ezine ezalandela kwatholakala isidumbu sikaTselana ngakuPaul Kruger Street ePitoli enenxeba elivulekile ekhanda.
Kwaboshwa abanye abasolwa ababili kanti uDlamini uthi basathungatha abanye.
- Landela
IzindabaNews24 kuTwitter
- SAPA


text:
Michael Schumacher
uMichael Schumacher noma uSchumi (wazalwa ngomhlaka 3 Januwali(ngoMasingane) 1969) ungumshayeli weFormula 1 osuka eJalimani. Okwamanje usehlanganyele neqembu le Mercedes GP, futhi umlingani ashayela naye nguNico Rosberg. Kusukela ngo1994 kuya ku1995 uSchumi wayengumpetha womhlaba neqembu le Benetton Formula. Ngomnyaka ka2000 kuze kufikele emnyakeni wa2004, uSchumi wayengumpetha womhlaba neqembu le Scuderia Ferrari.
Iqembu[hlela | edit source]
- 1991: Jordan Grand Prix
- 1991-1995: Benetton Formula
- 1996-2006: Scuderia Ferrari
- 2010-...: Mercedes Grand Prix
Link[hlela | edit source]


text:
AbeCeltic bazothola ingxenye yomklomelo
2012-11-29 10:02
Johannesburg - Abadlali beBloemfontein Celtic bazohlukaniselana u-R2.1million uma bekwazile ukushaya iMamelodi Sundowns kowamanqamu kuTelkom Knockout Cup, eMoses Mabhida Stadium ngoMgqibelo.
IPhunya Sele Sele ibonakale yeza kahle kulo mncintiswano kulandela ukukhipha oshampeni i-Orlando Pirates neFree State Stars.
Isikhulu saleli qembu uKhumbulani Konco utshele iKickOff.com ukuthi abadlali bazohlomula uma bekwazile ukuphumelela.
"Ngingaqinisekisa ukuthi abadlali bazothola ingxenye yemali ezowinwa uma beguqisa iSundowns,” esho.Njengenjwayelo, abadlali beSundowns bona bazoyithola iyisiqukaquka imali abazoyiwina bahlukaniselane ngayo uma bephuma phambili eThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
IZim izothumela amasosha eDRC
2012-12-13 16:35
Harare - IZimbabwe izothumela amasosha ayo, ezweni laseDemocratic Republic of Congo, ngaphansi kohlelo lokuzama ukuletha ukuthula emngceleni, kusho izikhulu ngoLwesine.
UNobhala eMnyangweni wezangaPhandle uJoey Bimha, utshele izindaba ze-AFP wathi amasosha azohlala eDRC, isikhathi esingunyaka, wathi lokhu kungumyalelo weSouthern African Development Community (SADC) .
Okwamanje asikazeki isibalo samasosha azothunyelwa, nokho kuthiwa angaba ngamakhulu kuya enkulungwaneni.
"Kusahlanganiswa amakhanda ngalolu daba lwamasosha azothunyelwa,” kusho uBimha.
Abaholi beSADC bavumelane ngokuthi kuthunyelwe amasosha angu-4 000 ukuthi ayokwelekelela njengoba oshayasibhamu beqembu i-Tutsi M23, bebhilitile, ikakhulu edolobheni iGoma.
Izindleko zokuthumela amasosha zizophuma kwi-SADC.
"Uhulumeni waseDRC usethembise ukwelekelela ngemali engu-$10 million, umsebenzi usuwonke uzodla u-$100 million." Kusho uBimha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
INumsa igxeke amaphathi akwa-Eskom
2012-07-10 16:21
Johannesburg - Inyunyana iNational Union of Metalworkers of SA (Numsa), nayo isigxeke inkampani i-Eskom ngokusebenzisa izindodla zemali kwenziwa amaphathi.
"Kuyakhathaza lokhu, kukhona abantu abaswele abathwele kanzima ngenxa yokumba eqolo kukagesi," kusho isitatimende senyunyana ngoLwesibili.
Iphephandaba iCity Press labika ukuthi inkampani isebenzise imali eyevile ku-R36 million yenzela abasebenzi amaphathi, kusukela ngenyanga ka-Okthoba.
Amaphathi abanjwa eWitbank, eMpumalanga, iseLephalale, eLimpopo, iseKapa kanye naseThekwini.
Umkhulumeli wakwa-Eskom uHillary Joffe ukhalele inkampani wathi amaphathi abe enzelwa ukubonga abasebenzi ngokuzinikela kwabo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuqiniswe idolo umndeni woboshwe emazweni
2013-01-11 09:01
Johannesburg - IPhini likaNgqongqoshe woMnyango wezangaPhandle uMarius Fransman uhambele umndeni kadokotela wakuleli oboshwe e-United Arab Emirates.
UFransman utshele umndeni ngezinhlelo zikahulumeni zokuzama ukusiza uCyril Karabus, kusho okhulumela uMnyango uClayson Monyela, esitatimendeni.
"Iphini likangqongqoshe lazise lo mndeni ukuthi uhulumeni wenza konke okusemandleni ukuqinisekisa ukuthi icala likaKarabus, lithethwa ngokuyikho."
UKarabus ubhekene necala lokubulala nelokuba namaphepha omgunyathi, lona usolwa ngokufa kwentombazane eyabe iguliswa wumdlavuza ophathelene negazi iLeukaemia, neyashona ngo-2002.
Ngesikhathi lo dokotela esebenza esibhedlela iSheikh Khalifa Medical Centre, e-Abu Dhabi, wahlinza intombazane eneminyaka emithathu ubudala, ngemuva kwalokho yashona.
Wamiswa iminyaka emithathu ekutheni aqhubeke nomsebenzi, waphinda wayalelwa ukuthi ahlawule umndeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMbeki usagxeka ubuholi be-ANCComment on this story
LEBOGANG SEALE
UMFOWABO kowayeMengameli Thabo Mbeki uthi akukho lutho oluzoshintsha ebuholini be-ANC njengoba kusazoba khona izinkinga zokulethwa kwezidingo kubantu ebezivele zikhona.
UMnuz Moeletsi Mbeki owaziwayo ngokugxeka ubuholi obukhona be-ANC ngaphansi kukaMengameli Jacob Zuma uthi ngisho nokuqokwa kukaMnuz Cyril Ramaphosa angeke kuyisize ngalutho i-ANC nelakuleli.
Ubephawula kanje emuva kokubuyiselwa esikhundleni sokuhola i-ANC kukaZuma osazohola eminye iminyaka emihlanu aphinde abe nguMengameli wezwe.
“Awukho umehluko phakathi kobuholi obusha nobudala. URamaphosa noNdunankulu waKwaZulu-Natal uDkt Zweli Mkhize kade baba khona laphaya. UCyril wayekhona kwi- NEC futhi eneqhaza alibambile,” kusho uMbeki ongumhlaziyi wezomnotho nephini likaSihlalo we-SA Institute of International Affairs. Emuva kokuqokwa kukaRamaphosa njengePhini likaMengameli imibiko iveza ukuthi lokho kuzoqinisa kakhulu ukuzethemba kubatshali zimali ezweni kumise nemakethe yezimali. Lokhu kubuye kwaqiniswa nayimibiko yokuthi amandla erandi athe ukuqina emuva kokuqokwa kukaRamaphosa.
“Abantu bayawenza amaphutha, akusho ukuthi uCyril yena akabalwa kulabantu. Ngaphansi kobuholi bukaZuma kusazoqhubeka ukubulawa kwabantu abamsulwa njengaseMarikana, ukubulawa kwabantu abamsu-lwa bebhikisha njengo-Andries Tatana kanye nokungaphathi ngendlela njengokuthunyelwa kwezincwadi,” kusho uMbeki.
Uthi ukuvota kwabantu kulokhu kwehla selokhu uZuma athatha izintambo ngenxa yenkohlakalo. UMbeki uthe enye inkinga ukuthi iNingizimu Afrika ayikabi yizwe elinenkululeko ngokugcwele futhi kukhona nezinto ezinyanyalatwayo ohlelweni lwayo lokuvota. “Sidinga uhlelo lapho amalungu ephalamende ezoqokwa ngqo ngabantu, ngisho neziMeya kumele ziqokwe ngqo ngabantu.”
Uveze ukuthi ngisho uMengameli waseMelika uBarack Obama uqokwa ngabantu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kutholwe isidumbu 'sesigqila socansi'
2012-03-19 16:49
Bloemfontein - AmaPhoyisa esiFundazweni saseFree State athole isidumbu sowesifazane ekukholakala ukuthi ubegqunywe ngaphansi emayini enziwa isigqila socansi.
Kukholakala ukuthi lona wesifazane wathunjwa ngabavukuzi abangekho emthethweni bamgcina ngaphansi emayini.
Okhulumela amaphoyisa uStephen Thakeng uthi uRethabile Motsheremeli, 28, wanyamalala mhla zingu-10 kuMashi.
Uthi amaphoyisa aphume inqina ngesonto eledlule ngesikhathi umndeni ucela ukufuniswa.
Kuthiwa baningi abesifazane abathunjwa ngabavukuzi bese bephendulwa izigqila zocansi.
Kuthiwa abesifazane abane babevakashele amasoka abo ngesikhathi bethunjwa, abathathu bakwazi ukuphunyuka.
Isidumbu sika Motsheremeli sitholakale ehlathini eliseduze sesiqala ukonakala.
Babili abasolwa abaphenywayo ngalesi sehlakalo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Icele leMDC elikhokhelwa nguMnu. Morgan Tsvangirai lithi ngolweSihlanu lilanga lokucina elokwamukela amagama abafuna ukuncintisa kukhetho lokudinga amalunga edale lephlamende ezigabeni ezingela bammeli.
Lelibandla lithi abafuna ukulimela abavele bengamalunga bazaqala batshengise ukuthi balosekelo olwedlula okungamatshimi asiyiskhombisa ekhulwini. Nxa kungatshengisi ukuthi balosekelo olunjalo kuzenziwa ukhetho lwama primaries.
Ingcwethi ezicubungula ezombusazwe zithi kulamanye amalunga edale lephalamende angasebenzelanga uzulu ezigabeni zawo. Ugwalondaba lwedale lephalamende, i Hansard, lwethule imbiko ethi akhona amanye amalunga edale awaqeda iminyaka emihlanu engakaze avule umlomo kulelidale.
Lanxa icele leMDC lingazisanga ukuthi ngobani asebethe bafuna ukumela izigaba ezingela bammeli ezigoqela iLupane East, Bulilima East le Nkayi South uChris Gande weStudio 7 uxoxe loMnu. Abednico Bhebhe ofuna ukuncintisa esigabeni seNkayi.


text:
Selizofezeka iphupho likaHotstixComment on this story
INTATHELI YESOLEZWE
ISIYAKHANYA indlela ebheke enyuvesi kumculi wakuleli we-afro jazz oyisihlabani osanda kuphothula izifundo zikaMatric.
USipho “Hotstix” Mabuse (61) usebheke enyuvesi ukuyoqala izifundo ze-Anthropology (ngabantu, amasiko nezinkolelo) njengoba ngeledlule ethole imiphumela kaMatric.
Lo mculi, ohlonishwa nakwamanye amazwe, ubuyele esikoleni ngemuva kokushiya phakathi isikole wagxila emculweni. UMabuse wodumo lokudlala imfiliji uthole imiphumela yezifundo abezenza kulo nyaka okukhona kuzo iHistory, Geography neBusiness Economics. Ngokuphumelela kwakhe uhalaliselwe ngabaningi okubalwa kubo noMengameli wakuleli uMnuz Jacob Zuma.
“Egameni likahulumeni nabantu bakuleli sifisa ukuhalalisela uMabuse ngokuphumelela kwakhe esenale minyaka. Uyisibonelo esihle kithina sonke ngokusikhumbuza ukuthi imfundo ayikhulelwa. Sikufisela okuhle kodwa,” kusho uZuma. Emasontweni amabili edlule uMabuse wavuka wabhala enkundleni yezokuxhumana, i-Twitter ukuthi: “Isonto elisha okungenzeka izinto ezintsha kulo kodwa uma unomqondo osabalele. Namhlanje ngithola imiphumela yami kaMatric. Lo mfundi ujabule.”
Kodwa ukujabula kwakhe kwasheshe kwaphela kwazise wafika esikoleni wangayithola imiphumela njengoba eze wayithola ngoJulayi 27.
Indlela kaMabuse isibheke enyuvesi njengoba atshela leli phephandaba ukuthi uma esewuphothulile uMatric uzokwenza izifundo ze-Anthropology. “Ngifisa ukwazi ngezemvelo, ngifunde ngamasiko abantu nangemvelaphi yomculo. Ukuze sibe yisizwe esiphumelelayo kumele sihlome ngolwazi sifunde,” kusho uMabuse.
Uthishanhloko wasePeter Lengene Adult Basic Education Training School, efundelwa eThaba Jabula Secondary School, eSoweto, uMnuz Japie Masombuka, uchazele Isolezwe uMabuse njengomfundi ohlukile kulabo aseke waba nabo esikoleni. “Asikaze sibe nomfundi onjengaye. Ukuba khona kwakhe kunikeze ithemba nabanye,’’ kusho uMasombuka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ziningi izigebengu eKapa - Umbiko
2012-09-25 10:02
Cape Town - Ukuyengwa kwabafanyana ukuthi bajoyine amaqembu ezigelekeqe kanjalo nokudedekwa kwezinye emajele kungase kube yikhona okudala zande izehlakalo zobugebengu edolobheni iKapa, kusho umbiko ngoLwesibili.
Iphephandaba iCape Times libike ukuthi okungenani bayisishiyagalolunye abantu asebebulewe ezehlakalweni ezihlobene nodlame lwamaqembu ezigelekeqe, esikhathini esiyizinyanga ezimbili vo.
Okhulumela iManenberg Community Police Forum uKader Jacobs uthe esikhathini esingamasonto ayisishiyagalombili kubikwe ngezigameko eziningi zokudubula kule ndawo.
Uthe esinye sezizathu ezinkulu ezidala ukwanda kwamaqembu ezigelekeqe, ukudedelwa kwazo emajele, wathi esinye kuba yindlela ekungenwa ngayo emaqenjini okuba wukuthi ubulale othile bese wamukeleka eqenjini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
IZANU PF Ilungiselela Umhlangano WeConference
IPolitburo yalelibandla ivumelene ukuthi indikimba yalumhlangangano yi “Indigenize, Empower, and Create Employment.
Sithandekile Mhlanga
08.11.2012 20:53
WASHINGTON—
Ibandla leZANU PF lithi selilungiselela umhlangano walo omkhulu owenziwa minyaka yonke owe 13th
Annual National People’s Conference ozaqhutshwa kuviki yokuqala ngenyanga ezayo eGweru.
Isikhulumi salelibandla uMnu. Rugare Gumbo ubikwa esithi iPolitburo yalelibandla ivumelene ngoLwesithathu ukuthi indikimba yalumhlangangano iphathelane lokuthuthukisa inotho yabensundu njalo ibizwa ngokuthi “Indigenize, Empower, and Create Employment.”
UGumbo uthi kuvunyelwene njalo ukuvuselela usekelo lwebandla lakhe ezigabeni zonke zelizwe. Umhlangano lo ukhangelelwe ukugcizelela ukuthi uMongameli Robert Mugabe nguye njalo ozancintisa kukhetho lokudinga umongameli oluzayo emele lelo bandla.
Lokhu kwenzakala icele le MDC elikhokhelwa nguMnu. Morgan Tsvangirai lisola ezinye iziphathamandla zebandla leZANU PF ngokusebenzisa ukudla ukuhuga abantu ukuthi belisekele, ikakhulu esigabeni se Matabeleland North.
UMnu. Effie Dlela-Ncube, ingcwethi ecubungula ezombusazwe, utshele uSithandekile Mhlanga we Studio 7 ukuthi kusobala ukuthi abantu sebehlukuluzwa phambilini kokhetho.
Ingxoxo LoMnu. Effie Dlela-Ncube


text:
Ongenele usikaPapa 'ungumxazululi'
2013-02-13 10:01
Accra - UPeter Turkson, waseGhana nothwelwe ngeqoma kwabazongenela esokuthatha esokuba nguPapa olandelayo, useke wasebenza njengomgcini wokuthula.
UTurkson, 64, oyinhloko yePontifical Council for Justice and Peace ubonwa njengelungu eliwufanele lo msebenzi kulandela indima ayidlala njengomxazululi ngesikhathi kunokhetho eGhana ngo-2008.
Kodwa ukuphuma kwe-video lapho egxeka khona abenkolo yamaSulumane sekumonele okuningi, ngokusho kwabanye.
Kulandela ukumemezela kukaBenedict XVI ukuthi uzobeka phansi izintambo, kube namaphimbo athi uPapa olandelayo kumele aqhamuke e-Afrika.
I-Afrika ino-15% wamaKhatholika kwangu-1.2 billion emhlabeni wonke.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Umbani ubulale 2 eKZN
2011-10-03 10:37
Durban - Kushone abantu ababili emuva kokushaywa umphezulu emuva kokuhlasela kwesiphepho endaweni yase-Estcourt kwathi abayisishiyagalombili balimala, kubika iNewswatch.
UMnyango wezokuBusa ngokuBambisana uthe izisulu, nokungamalungu omndeni owodwa, beziziphumulele kwenye yezindlu emuva komsebenzi wesintu ngesikhathi kwenzeka lesi sigameko ngeSonto.
Okhulumela lo Mnyango uVernon Mchunu uthe bazohambela izakhamizi ngokuhamba kosuku.
"Okwamanje amathimba ethu ajutshwe kubona bonke omasipala ukubheka ukuthi awukho yini omunye umonakalo owenzekile, okwamanje sisathole umbiko wezimvula ezinkulu ezidale izikhukhula emigwaqeni. Sinxusa abashayeli ukuba bashayele ngokucophelela," esho.
– Landela IzindabaNews24 kuTwitter (@IzindabaNews24).
- News24


text:
Kuboshwe obeqashe ingane
2013-02-15 16:37
Johannesburg - Kugasele ezakadalawane kwaboshwa indoda yaseZastron, eFree State, esolwa ngokuqasha izingane, kusho uMnyango wezabaSebenzi.
Indoda lena iqashe ingane eneminyaka engu-14 ubudala, kusho okhulumela uMyango uWisane Mavasa, esitatimendeni.
Umsolwa uboshwe ngoLwesine, uMnyango umvulele icala ngemuva kokuthi umama womfana ebikele amaphoyisa.
Ingane ibisebenza kusukela ngoLwesihlanu, ingena ngo-09:00 iphume ngo-16:00, ntambama bese ihola u-R30 ngosuku.
Izikhulu zoMnyango zifice umfana enquma izihlahla, umfana lona ufunda u-Grade-6 kwesinye sezikole, endaweni.
Umsolwa uzovela ngaphambi kweNkantolo ngoMsombuluko.
"Ngaphansi komthetho iBasic Conditions of Employment Act, kuyicala ukuqasha ingane eneminyaka engaphansi kwengu-15 ubudala,” kusho uMavasa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kulimale 12 kusha ifemu eKZN
2012-02-02 07:32
Durban - Kulimale abantu abangu-12 kwahlengwa izilwane ezinhlanu ngesikhathi kusha ifemu oThongathi, KwaZulu-Natal, kusho abosizo lokuqala.
Lo mlilo uqubuke ngezithuba zawo-15:00 ngoLwesithathu, kusho okhulumela iNetcare 911 uChris Botha.
“Abosizo lokuqala nezicishamlilo bafike kule ndawo bathola ibhilidi lisha ubuhanguhangu,” esho.
Abantu abangu-12 balashelwe ukuhogela intuthu.
“Ukushisa komlilo kwenze kwaba nzima ukuhlenga izinja ezimbili namakati amathathu, kodwa sibhukule kwaze kwalunga," eqhuba.
- Landela
IzindabaNews24 kuTwitter
- SAPA


text:
Kushone 9 empini eNigeria
2013-01-25 14:03
Jos - Ukuhilizisana phakathi kwabelusi bamaFulani nabalimi bendawo kushiye okungenani abantu abayisishiyagalolunye beshonile enkabeni yeNigeria, kusho okhulumela umbutho wezempi.
UCaptain Salisu Mustapha uthe lesi sigameko senzeke ngoLwesibili ebusuku eWadata, nokuyindawo enamaKrestu amaningi ngaphandle kwaseJos.
"Ngingaqinisekisa ukuthi babalelwa okungenani kwabayisishiyagalolunye abantu ababulelwe kwathi abanye balimala," esho.
Imbangela yalesi sigameko ayikaqinisekiswa.
"Sisazama ukugcina isimo sizinzile. Okwamanje sibukeka sibuyele kwesijwayelekile."
Izakhamuzi zithi bangase babe ngaphezu kuka-20 abantu ababulewe kulezi zidubedube, njengoba kunezidumbu ezitholakale emahlathini.
- Landela
IzindabaNews24 kuTwitter
- SAPA


text:
Baya enkantolo abasolwa ngokubulala eMpangeni
2013-02-04 14:03
Johannesburg - Kulindeleke avele ngaphambi kweNkantolo yeMantshi yaseMpangeni, amadoda amane abhekene necala lokubulala indoda nokulimaza intombi yayo.
Amaphoyisa aKwaZulu-Natal athi abasolwa badubula izithandani ngesikhathi zigoduka zibheke ekhaya endaweni yakwaMacekane, ngoLwesihlanu.
Okhulumela amaphoyisa uCaptain Thulani Zwane, uthi indoda eneminyaka engu-27 ubudala, ishonele endaweni yesehlakalo kwathi intombi yayo eneminyaka engu-25 ubudala yona yangeniswa esibhedlela.
Kube sekwaziswa amaphoyisa kwagcina kuboshwa abasolwa abane abatholakale nesibhamu kanye nemoto eyabikwa ukuthi yebiwe eThekwini ngoJuni, 2012.
Abasolwa baseminyakeni yobudala ephakathi kuka-23-35.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Esentambo kobeshushumbisa izidakamizwa
2012-10-31 07:38
Hanoi - IVietnam imnikeze isigwebo sentambo owesifazane, 61, ngemuva kokubanjwa eshushumbisa izidakamizwa kuleliya lizwe, kusho isikhulu senkantolo ngoLwesithathu.
U-Amodia Teresita Palacio waboshwa ephethe izidakamizwa ezingaphezu kuka-5kg ngo-Ephreli esikhumulweni sezindiza eHanoi.
Utholakale enecala lokushushumbisa izidakamizwa ephindelela eqhamuka eThailand.
IVietnam ingelinye lamazwe angathi nsi uma kuziwa ngasemacaleni athinta izidakamizwa.
- Landela
IzindabaNews24 kuTwitter
- Sapa - AFP


text:
Uhlelo lokubhalisa abantu kanye lokukhangela ukuthi amagama abo akhona na kuluhlu lwabalelungelo lokuvota oluqale ngoMvulo lulengxaki ezithile luqhubekele phambili langekhefu lokunanza izisebenzi ele May Day ngolweSithathu abantu kodwa bebalutshwana abathathe ithuba lekhefu lokuyabhalisa.
Inengi, ikakhulu emaphandleni lithi kalenelisanga ukuya endaweni ezikhethwe ukuqhutshelwa khona loluhlelo lweMobile Registration ngoba bengazi lutho vele ngalo.
Isikhulumeli secele leMDC elikhokhelwa nguMnu. Welshman Ncube, uMnu. Nhlanhla Dube, uchasisela uChris Gande weStudio 7 okunengi ngaloluhlelo.
Ingxoxo loMnu.Nhlanhla Dube


text:
Kushone 6 engozini eF State
2012-12-21 10:45
Johannesburg - Kushone abantu abayisithupha ngesikhathi kutholana phezulu izimoto ezimbili emgwaqeni omkhulu uN3 phakathi kweWarden neVilliers, eFree State, ngoLwesihlanu, kusho iRoad Traffic Management Corporation.
Kulesi sigameko kuphinde kwalimala abantu abayisihlanu ngesikhathi umshayeli wemoto yohlobo lweToyota Tazz ehluleka ukuyilawula yase ishayisa enye, kushp u-Ashref Ismail.
Zombili lezi zimoto zokheleke ngomlilo ngemuva kokushayisana.
Abalimele bathole ukwelashwa base bephuthunyiswa esibhedlela sendawo.
- Landela
IzindabaNews24 kuTwitter
- SAPA


text:
Abe-ANC benze ubuqaba: umhlaziyiComment on this story
CELANI SIKHAKHANE
UMHLAZIYI wezepolitiki ozimele KwaZulu-Natal uthi isenzo sokuziphatha ngendlela enodlame kwamalungu e-ANC abexosha abantu be-DA ngezilimazo kwaSwayimane ngoMsombuluko siyizinkomba zezinga eliphezulu lokungabekezelelani kwezombusazwe esifundazweni.
UMnuz Zakhele Ndlovu ukhulume kanje ngesikhathi ephawula ngesenzo esisha samalungu kaKhongolose nabaholi bendawo bevuka umbhejazana bevimba abaholi be-DA ngocelemba namahalavu kwaSwayimane.
UNdlovu uthe lesi senzo sihambisana nokungafundiseki kahle kwabantu ngezombusazwe futhi siyethusa ngoba i-ANC nayo phambilini ibihlale ikhononda ngokuxoshwa ezindaweni ebezaziwa ngezizinda ze-IFP esifundazweni.
“Lokhu akugcini nje ngokubuyisela isifundazwe sethu emuva ezikhathini zodlame nokulwa kubangwa amaqembu kodwa kubeka kabi nabantu abamnyama ikakhulukazi abase-KZN indlela abasaziphatha ngayo nabasabuka ngayo ipolitiki. Ngabe kungcono ukube umndeni kagogo owadlwengulwa yiwona obuvimba i-DA kodwa kudumazile ukuthi abaholi namakhosi yibona abanqume ukuzihlanganisa nalesi senzo,” kusho uNdlovu.
Uthe okuxakayo wukuthi isizathu sokuvimba i-DA asizwakali kahle ngaphandle kokuthi abantu bebethi ababafuni abelungu kwaSwayimane ngoba bangabacindezeli.
UNdlovu uthe akukapheli nesikhathi esingakanani i-ANC ikhononda ngokuvinjwa kwe-ANCYL eyayifuna ukuyokhankasa emzini kaDkt Mangosuthu Buthelezi eMahlabathini ngo-2009 kodwa konke lokhu sekwenziwa yiyo i-ANC.
“Lokhu abakwenzayo kungubuqaba ngoba yiyo i-ANC eyaziwayo ngokulwa nalabo abangafuni muntu ezizindeni zabo. Ngakho i-ANC kumele ilusukumele lolu daba ngoba i-DA iyiqembu eliphikisa ngokusemthethweni kuleli futhi elisebenza ngaphansi kwenqubo kahulumeni wentando yabantu,” kusho uNdlovu.
I-DA ibihambele kwaSwayimane iholwa wuNksz Lindiwe Mazibuko ukuyozwa izikhalo zabantu abadala ngendlela abadlwengulwa ngayo ukuze udaba lubhungwe ephalamende.
Ubephelezelwa uNkk Dianne Kohler Barnard, umkhulumeli we-DA kwezokuPhepha, uMnuz Sizwe Mchunu, ohola i-DA eKZN, uNksz Mbali Ntuli usihlalo wentsha yeqembu.
UNobhala we-ANC eMoses Mabhida Region, uMnuz Supa Zuma, uthe i-DA ayizange ixoshwe yi-ANC kodwa ivinjwe wumphakathi.
“Ngisho ikhansela ebelikhona kule nto ebiyenzeka kwaSwayimane belizizele njengelungu lomphakathi ngoba i-ANC ibingahlele lutho mayelana nokuvakasha kwe-DA kuleya ndawo ngakho akungahlanganiswa izinto ezingahlangene. Usho ukuthi namakhosi lawa abekhona ayi-ANC? i-DA ayingahlanganisi izinto ezingahlangani ngoba izifunela udumo,” kusho uZuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubheduke udlame eDRC
2012-11-16 07:25
Kinshasa - Abalelwa ku-113 amavukelambuso eM23 ashone ngesikhathi etholana phezulu namasosha aseDemocratic Republic of Congo, kulandela ukuthi iMelika ne-United Nations ifakele umholi wale nhlangano unswinyo.
Lezi zidubedube zangoLwesine edolobheni iGoma ziza ngemuva kosuku i-UN ithe iqulu lamadoda ayehlomile selibulale abantu abangu-200 okubalwa nezingane phakathi kuka-Ephreli noSepthemba.
UJulien Paluku, noyisikhulu esifundeni esicebe ngezimbiwa phansi, iNorth Kivu uthe kulimale nedlanzana lamasosha kulolu dlame.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushone 6 wamaHindu eNdiya
2011-11-08 16:20
Lucknow - Isikhulu sithi kushone abantu abayisithupha benkolo yamaHindu kulandela ukugxobana ngezinyawo okube khona ngesikhathi kuqhubeka umgubho wenkolo yawo eGanges enyakatho neNdiya.
U-Amit Chandola, okuhulumela uhulumeni, uthi kulimale abanye abangu-50 kulesi sigameko sangoLwesibili eHaridwar, nokuyithempeli lasedolobheni i-Uttar Pradesh ngaseHimalayas.
Bekubuthelene izinkulungwane zabantu kulo mfula ukuzokhuleka.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AP


text:
Kwesule undunakulu waseMali
2012-12-11 07:41
Bamako - UNdunankulu waseMali uCheick Modibo Diarra umemezele ukushiya isikhundla sakhe ngoLwesibili, ngemuva kokuthi ebanjwe waboshwa ngamasosha embangi yakhe u-Amadou Sanogo.
"Mina, Cheick Modibo Diarra, ngiyesula kuhulumeni," kusho uDiarra, ethula inkulumo emfishane ezindlini zomsakazo i-ORTM.
Undunankulu akakhiphanga zizathu ngokwesula kwakhe.
UDiarra ubonge abalandeli bakhe, wathi ukholwa wukuthi uhulumeni ozophatha uzolisebenzela izwe, wenze izinto kangcono.
Umlayezo kandunankulu uzwakale ngemuva kwamahora angengakanani kuzwakale ukuthi ushaqwe ngamasosha angu-20, athe athunywe nguCaptain Sanogo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).